
HISTORIA WELFORUM WEINGARTENSIS 
EDITORE LUDEWICO WEILAND, PH. D. 


Cum inclyta Welforum familia origo et incrementa 
monasterii Weingartensis, dioeceseos Constantiensis, 
intime coniuncta sunt. Saeculo decimo ineunte Hein- 
ricus filius Etichonis abbatiam sanctimonialium in 
villa sua Altorf fundavit, cellaque monachorum, quam 
paler in Ammergau construzerat, ad Altomünster in 
Bawaria, dioeceseos Frisingensis, translata, ibi abba- 
tiam satis magnificam condidit. Saeculo dein unde- 
eimo medio permutatio monachorum Altomonasterien- 
sium et sanctimonialium Altorfensium facta est per 
familiam Welficam, aut per Welfonem Il. qui obüt a. 
1030, aut per Irmintrudem viduam et Welfonem Ill. 
Carinthiorum ducem, filtum eius!. Qui, non paullo 


1) Welfonem II. monachos transtulisse, traditio era monachorum 
Weingartensium saec. XIl. et XIII, qualis apparet in Historia nostra 
c. 10. et in relatione quadam libro Evangeliorum ms. nunc Fuldensi 
12, olim Weingart. 6, manu saec. Xlll. ineuntis (non vero, ut Hes- 
sius, Prodrom. p. 21 vult, saec. XHll, exeuntis, v. Wirtemberg. Ur- 
kundenbuch I, 301) inscripta, cuius errata historica recie Hessius 
casligat. Ipse equidem permutationem factam esse contendit per 
uxorem et filium Welfonis Il. a. 1047 demum, nisus tabulis quibus- 
dam (nimirum pictis seu lapide sculptis!) in monasterio Altomünster 
in loco capilulari et in Weingarten hypocausto recreatorio suspensis, 
quae numerum istum monstrarent (Prodrom. p. 17). Quarum tabu- 
larum fidem in dubium vocare velim, cum satis constat huiusmodi 
inscriptiones mulloties e vana quadam traditione a monachis confictas 
esse; neque lamen relationem Historise retinere audeo, plus quam 
saeculo ab ipso facto distantis. Fortasse recium latet in verbis Heri- 
manni Augiensis (SS. Tom. V, 122): 1036 Sanclimoniales a domna 
Irmengarda Welf comilis vidua apud Alldorf pro clericis colleclae sunt. 
Nemo non videt, contrarium facto his verbis dici, sed confusio haec 
facile declaranda videtur. Quod ad verba ista interpreianda affert 
Hessius Prodrom. p. 17, certe absurdum est. 

6 HISTORIA WELFORUM 


post, anno scilicet 1053, monasterio Altorfensi igne 
consumpto!, novam plantationem instauravit in monte 
prope iacentem, sanctoque Martino eam dedicans, no- 
men ei Weingarten imposuit. Hoc monasterio, quod 
chronicon nostrum vocat antiquum, funditus deposito, 
Heinricus Niger Bawariae duz a. 1124 novam abba- 
tiam construzit?, in qua et ipse in extremis vitae suae 
annis habitum monachalem induit. Hoc monasterium 
Altorfense seu Weingartense, haud procul a castro 
Ravensburg situm, quasi domesticum foverunt Welfi, 
hoc unusquisque corum largissimis donationibus dita- 
vit et ampliavit?, hic locum sepulturae sibi plerique 
elegerunt. Inter huius etiam monasterii monachos 
surrexit qui fautoribus illustribus gratias relaturus, 
genealogiam et gesta eorum litteris mandare posteri- 
tatisque memoriae tradere sibi proponeret. lam ad 
occasum vergere coeperant Welficae gloriae sidera, 
iuveni prole, Welfone VII. a. 1167 in Italia peste occiso, 
cum auctor noster opus suum aggrederetur, lapidem- 
que ut ita dicam sepulcralem dominorum suorum fa- 
miliae poneret. (Quis fuerit nescimus, cum monasteriü 
sui fata tantummodo obiter perstringat auctor ; Wern- 
herum abbatem, a. 1182 adhuc superstitem, eum fuisse, 
Hessius * suspicatus est, neque habemus nos quippiam 
ad opinionem eius seu refutandam seu confirmandam. 
Codex autographus, quem deperditum dolemus, exem- 
plar pieturae, Fridericum I. imperatorem cum duobus 
filiis Heinrico rege et Friderico duce repraesentantis, 
quam exhibet apographon saeeuli XI. (cod. 1.)°, certo 
iam continuit, ex qua astute ad tempus annorum 1169 
et 1184 coneclusit Hessius®: anno enim 1169 Hein- 


1) v. Herimann. Aug. SS. Tom. V, 132, 2) V. catalogum abba- 
tum apud Hess, Prodomus p. 35. 3) testibus Necrologio apud Hess, 
Pars historica p. 133 — 157 et Codice Traditionum, cuius exordium 
v. in Archiv I, 487 — 492. 4) in praefalione sua. 5) quam 
aere excudi fecit Hess. 6) Hessius autem coniecturam istam ad 
tempus, quo apographon (cod. 1.) exaralum sit, reiicit, certo perperam. 
Nam 1. eadem manu exaratos continet Annales Weingartenses, qui 

ricus rex electus, anno 1184 in festo pentecostes Ma- 
guntiae cum fratre Friderico gladio aceinctus est, quo 
uterque in pietura adhuc caret. Autographon igitur 
intra hos annos exaratum sit oportet. Et in anteriore 
parte huius spatü, circa annum 1170, opus composi- 
tum esse censemus, cum nulla indicia in eo appareant, 
auctorem posteriores eventus, ut compositionem scis- 
matis, Heinrici Leonis casum!, transfusionem patri- 
monü Welfonis VI. ad Fridericum imperatorem, co- 
gnovisse. 

lam videamus quibus subsidüs adiutus fuerit 
auctor, quaeque fides ei sit attribuenda. Cum in an- 
teriore parte operis, qua saecula diu praeterita tractat, 
traditionibus monasteriü usus sit, non miramur, quod 
saepius falsa seu minus credibilia tradat, vel etiam 
genealogiam dominorum suorum minus recte descri- 
bat. Amore veritatis inductum eum fabulas, quales 
de origine Welforum ferebantur, aspernatum et se 
nullum nominatim ante Guelfonem comitem, 
quitempore Karoli Magni fuerat, invenisse fu- 
teri, certe magni aestimandum est. E libris scriptis 
tantum Hugonis a S. Victore et Ottonis Frisingensis 
chronica cognovit. Hoc, scilicet Ottonis chronicon, 
eum studio partium Welficarum stimulatum , quod 
attinet res inter Conradum III. regem et Heinricum 
Superbum ducem, pravissime interpolasse, clarissime 
evicit sodalis noster vir cl. Wilmans?. Ceterum in 
posteriore parte, qua res suo tempore gestae descri- 
buntur, opus mazximi pretü esse, inter viros doctos iam 
diu satis constat. Continuationem ultimos annos 
Welfonis VI. continentem, in monasterio Staingaden, 
ab ipso fundato, paullo post a. 1191 scriptam , infra 


a. 1185 demum explieiunt. Econtra nos concludimus picturam a 
librario codicis 1 non esse inventam, sed ad instar antiquioris de- 
scriplam, quippe in ea principes adhuc post annum 1185. sine gladiis 
cernantur. 1) Heinricum c. 31. vocat dominum nostrum, cum tamen 
pro certo habeamus, eum a. 1181 omnia allodis in Suevia et Bawaria 
perdidisse. 2) Archiv Xl, 40-45. 










Ar nenne ne ai 7 
Sr Er Baar 


ie 
FE RFE 




















a a m 
- Tr e ms 


eennnnemesitn wn 


er er nenn 


m ren en 








u — 
ze nee 
en ES iz 


TEE TER 


8 HISTORIA WELFORUM 


dabimus. E chronico nostro hauserunt Chronogra- 
phus Weingartensis in utraque recensione, Chronicon 
Urspergense, quod maximam partem descripsit, auctor 
Summulae de Guelfis!', qui scripsit saec. XV, Vitus 
Arnpeckh in Chronico Baioariae, Sundheimius in dis- 
sertatione de: familia Welphorum a. 1511 seripta®. 
Praeterea auctor relationis quae dialecto Saxonica 
scripta compluribus chroniei Repgawiensis codieibus 
subiuncta est’, e chronico nostro hausisse videtur. 
Versionem Germanicam, in ipso monasterio circa «a. 
1500 factam continere videtur codex ille praestantis- 
simus et lautis iconibus ornatus, nunc Hagae Comi- 
tum asservatus* et descriptus in Archivo III, 37. 

Nos editionem nostram instituimus iuvamine fulti 
codicum qui sunt hi: 

1. Codex Fuldensis D 11, olim Weingartensis 
G 12 membr. fol. foliorum 150, continet: a) f. 1 manu 
sdec. XIII. duas traditiones sub Meingozo abbate et 
a. 1231 factas, quas sequitur manu saec. XIII. exeun- 
tis relatio quaedam nullius momenti de electione Ru- 
dolfi regis. — b) f. 1’—13 Neerologium Weingartense, 
cuius fundamentum posuit manus saec. XII. ex. et 
cuius maximam partem dedit Hess p. 133 — 157. — 
ce) Chronicon nostrum praecedunt: f. 13’ pietura ge- 
nealogica Welforum cum parvis adnotationibus manus 
saec. XII. exeuntis, de qua haec tantum notanda duxi- 
mus: Welfonem III. et IV. hastas gerere signiferas, 
Friderici I. imperatoris imaginem vacare, iuxta So- 
phiam Heinrici Nigri filiam positam esse imaginem 
inscriptam ÖOthaker de Stire; f. 14 pietura magna 
supra laudata Friderici I. et filiorum eius ; f. 14’—29 
Historia Welforum eadem ut videtur manu scripta, 
quae posuit fundamenta Necrologiü. — d) f. 29 — 31 


1) V. apud Hess p. 121—132. 2) V. apud Leipniz, Scriptores rer. 
Brunswic, I, 801-806. 3) V. Massmann p. 574: Der Welfen 
Herkunft. Versio Latina istius relationis v. ap. Ludewig, Reliquiae 
maousc. VII], p. 150. 4) Nr. 1099, v. Archiv VIE, 569. 

WEINGARTENSIS. 9 


presso pede seguuntur Annales Weingartenses! eadem 
manu exarati. — f) f. 31 item enumeratio reliquiarum 
quarundam. — 9) f. 31’ —39 item Vita S.Conradi. — 
i) f. 39 — 40° item catalogus pontificum Romanorum 
usque ad Coelestinum III. et aliis manibus continuatus. 
— Haec prima pars codieis igitur post a. 1185, et 
quia Coelestinus III. annis caret regiminis, ante a. 1198 
exarata est?. — k) f. 41— 44° Chronographus Wein- 
gartensis brevior, diversis manibus saec. XII. ex. seu 
XII. in. exaratus. — I) item f. 46 — 47° Incipit de 
miraculis mirificı sanguinis Domini. — m) f. 48 — 
150° diversis manibus eiusdem temporis, quorum 
prima ei simillima, quae sceripsit Historiam Welforum, 
Vitae apostolorum, S. Margarethae, S. Remigiü. — 
Textum praebet codex optimum, non tamen omnibus 
mendis liberum, dum aliquando totas sententias omisit 
librarius. Lemmata quae praebet librarius suo Marte 
et arbitrio addidisse videtur, cum neque in 2 neque 
in 3 reperiantur. Contulit codicem olim vir ill. Pertz. 
Huius codieis apographa sunt: 


1°. Cod. Carlsruhanus, olim Augiensis, saec. XV; 
vide Archiv XI, 784. 

1?. Cod. Augustanus 143 chart. fol. a. 1493 ex- 
aratus, qui f. 1 — 13 Historiam et Chronographum, 
f. 14 — 16 breves Annales Frisacenses continet. 


1°. Cod. Monacensis Lat. 4352. SS. Udalrici et 
Afrae Augustan. 52 chart. fol. manu saec. XVI con- 
tinet f. 216—242 Historiam et Chronographum. Co- 
dice isto Canisius et Leibnizius usi sunt. 

1°. Cod. Harleianus 3668 chart. fol. saec. XVI. 
ex bibliotheca Peutingeri. 


1°. Cod. Bruxellensis 8151 saec. XVII. 


1. Apographon, quod fecit saec. XVIH. in. Os- 
waldus Clesin, prior Weingartensis, ex quo, teste Hes- 


1) V. M. 6. SS. Tom. XVII, 308. 2) Prima manus in Necrologio 
iam obitum Welfonis Vi. adnotarit. 

10 HISTORIA WELFORUM 


sio in praefationis p. 1, Leibnizius in tomo III. dedit 
emendationes textus. 

Praeterea scriptor codieis Vindobonensis saec. XV, 
qui praebet textum partim decurtatum, partim e Ne- 
crologio, Chronographo, Historia san uinis Domini 
ampliatum 1, codice 1 usus est. 

Autographi codieis apographon exstabat etiam in 
monasterio Staingaden dioeceseos Augustanae: ad 
quod Hessius adhuc p. 4 not. m et p. 51 not. 14 pro- 
vocat, ex quo Leibnizius Tom. II, p. 658 dedit Conti- 
nuationem Staingademensem. Cum nunc nec Monaei 
neque alibi inveniri posset, tanto plus yavisi sumus, 
quod duo eius apographa nacti sumus, quibus menda 
codieis 1 emendaremus et pro fundamento textus Con- 
tinuationis uteremur. Sunt autem: 

2. Cod. Monacensis Lat. 12202, Raitenbuch. 2. 
membr. fol. foliorum 7, saec. XIII. ex. seu XIV. in. 
duabus columnis exaratus. In fine seriptum est: Iste 
liber est sancte Marie in Raytenbuoch. Finis adest 
operis, mercedem posco laboris. Seguitur tabula 
parva genealogica Welforum. Laus est finire, pudor 
est incepta perire. — Codex iste in involuero Copiarii 
Raitenbuchensis a bibliothecarüs venerandis Monacen- 
sibus positus est, quod manu saec. XV. in membrana 
scriptum f. 1—12’ iterum Historiam Welforum descri- 
psit (2°), f. 13— 48 diplomata monasterii continet. 

3. Cod. Stuttgart. hist. 359 chart. fol. a. 1503 
exaratus, foliorum 8, sine medio ex exemplari Stain- 
gademensi deseriptus est, quippe qui det lectionem sa- 
tis bonam, accentusque, quales praebuit autog graphon 
saec. XII. exeuntis, retinuit. Codicem sicut et 2. ipse 
contuli mense Ianuario a. 1869. 

4. Tertium apographon exemplaris Staingade- 
mensis saec. XV. exstabat in monasterio Weingarten, 


1) Quem typis exeudit Iungius in Origg. Guelf. V, 31 sq. Cfr. Hess 
p- 121 et 132 not. 

teste Hessio!, qui ex eo textum codicis 1. emendavit 
et continuationem dedit. Paucas eius lectiones varias, 
quas dedit Hessius, adnotare non supersedimus’?®. 

Nos pro fundamento editionis nimirum usi sumus 
codice 1, cuius menda et omissiones primum adhibito 
codice 2. correximus et supplevimus ; raro etiam 3. 
rectum praebuit, cum alii errassent. Praeterea cum 
nobis constaret Chronographum codicis Fuldensis et 
Chronicon Urspergense, qui Historiam nostram pro 
parte ad verbum describunt, non codice 1 sed auto- 
grapho ipso niti, et ipsa in usus nostros vertimus. 
Continuationem e codice Raitenbuchensi damus, cum 
textus Leibnizi naevis scateat, adnotata sane sub 
sigla (L) varia eius lectione, sicut et 3 et 4. Lemma- 
ta, quae fert 1, quamwis non sint genuina, recepimus, 
capitum distinctionem de nostro fecimus. 

Primam editionem Historiae a. 1601. dedit e 
codice SS. Udalriei et Afrae (1°.) Canisius tomo TI. 
Lectionum antiquarum ; quam editionem Basnage a. 
1725. parte 2. tomi III. repetüt. Eodem codice iterum 
inspecto, secundam editionem procuravit vir ill. Leib- 
nizius, tomo I. Scriptorum Brunsvicensium, et tomo 
II. variam lectionem apographi Weingar tensis (1'.) 
dedit, continuationemque Staingademensem e codice 
monasteriü istius addidit. Tertio a. 1784 iuxta codices 
1 et 4 Historiam cum Continuatione edidit optime 
notisque doctissimis et perutilibus illustravit Weingar- 
tensis monasterü prior Gerardus Hess parte historica 
Monumentorum Guelficorum. 


Berolini Nonis Februaris a. 1869. 
LUDEWICUS WEILAND. 


1) V. pag. 1. 51. 121 nott. Signatum erat G. 20. 2) Codex col- 
legii Hispanici Bononiensis 231 Anonymi de Guelfis et Gibellinis, 
quem adnotat Archiv V, 590, nequaquam Historiae est putandus. 

HISTORIA WELFORUM 


INCIPIT CRONICA. 


1. Generaciones principum nostrorum summa 
diligentia investigantes, ac multum in diversis chro- 
nicis. et historüis sive antiquis_privilegiis querendo 
laborantes, nullum nominatim ante Guelfonem co- 
mitem, qui tempore Karolı Magni fuerat, invenire 
poteramus. Necessario igitur narracionis huius se- 
riem ab eodem incipere oportebat. Scimus tamen 
ex plurimis circumstantiis et alios ante eum fuisse, 
qui hanc domum etiam ante susceptam christianitatis 
fidem magnis divitiis et honoribus gubernaverunt, 
et nomen suum per diversas provintias, utpote per 
longa tempora alıi aliis succedentes, magna industria 
dilataverunt. Nam ut in antiquissima quadam histo- 
ria reperimust, isti a Francis illis originem traxerunt, 
qui quondam a Troia egressi, sub Frantione et Tur- 


Hugo. cho regibus? supra ripas Danubii iuxta Traciam consederunt, et 
eivitatem Sicambriam nominatam ibi edificaverunt, manseruntque ibi 
usque ad tempora Valentiniani imperatoris. A quo inde expulsi, eo 
quod tributa Romanis iuxta morem ceterarum gentium solvere recusa— 
bant, egressi inde, sub Marchomiro Sunnone et Genebaudo ducibus 
venerunt et habitaverunt circa ripam Reni, in confinio Germanie et 


Gallie?. Illis ergo loca illa oceupantibus, isti ob 
multitudinem eorum nımiam ab eis recesserunt, et 
terras has pene inhabitabiles et adhuc ut cernitur 
nemorosas cum multis sibi adherentibus habitare 
ceperunt. Quod si cui minus credibile videatur, 
legat historias gentilium, et inveniet omnes fere 
terras violenter ab alıis captas et possessas. Hoc 
Troiani, postquam expulsi a suis sedibus fuerant, 
facere solebant, hoc Gothi et Alani, hoc Huni et 
Wandali, hoc et Langobardi et caeterae nacionum 
gentes, set maxime septentrionales. Igitur potiti 


an 9 ea a en ee fNn A en A A A ui A De u A u u A u A u ee A ee 


1) Hugonis nimirum a Sancto Vietore chronico. 2) Francionis et 
Turei, qui populis Francorum et Turcorum nomina dederunt, ab Hu- 
gone fit mentio, 3) Alemannie Hugo. 

terra et habitatione certa confortati, nostri vires suas 
ultra protendere et in diversis provinciis predia et 
dignitates sibi accumulare ceperunt. Unde et in 
tantum ditati sunt, ut diviciis et honoribus regibus 
prestantiores, Ipsi quoque Romano imperatori homi- 
nium facere recusabant; et viribus propriis confisı, 
omnes terminos suos per se magna industria et for- 
titudine defendebant. Domum quoque suam regio 
more ordinaverant, ita ut queque officia curie, id est 
ministeria. dapiferi,, pincerne,. marscalcı, kamerariı, 


signiferi per. comites-vel eis equipollentes regerentur. 


Prefecerant etiam familie sue tam maiori quam ımi- 
nori unum de maioribus curiae, quem nominabant 
advocatum, qui vice sua pro omnibus suis staret co- 
ram regibus seu ducibus vel aliis iudicibus, et in 
quacumque causa vel querimonia pro eis respon- 
deret. Habebant et aliud quoddam insigne quasi 
sub privilegio, ut proscriptos quosque, si ad se con- 
fugerent, reciperent et usque ad excusationem vel 
condignam satisfactionem sine sanguinis tamen effu- 
sione conservarent. Quae omnia ad honorem vide- 
licet curiae pertinentia, a successoribus etiam adhuc 
inmutata consistunt. Ecclesias regales, scilicet Con- 
stantiensem, Augustensem, Frisingensem, Curien- 
sem, Campidonensem, Utinburensem?, magnis pre- 
diis et multa familia ditaverunt. Quasdam vero ex 
integro a primo fundamento, que adhuc ad succes- 
sores suos spectant, honorifice construxerunt. 

2. De nomine Welf. His ita prelibatis, de ex- 
ordio nominis quod Guelf sonat, quia plerique inde 
querere solent, sicut audivimus, i in medium profera- 
mus. Dicitur quod quidam ex antiquissimis istis filliam 
cuiusdam senatoris Romani, qui Katilina nominaba- 
tur, in uxorem duxerit, ac filium ex ea progenitum 
Katilinam nominaverit; quod quia deutonizatum 
Guelf sonat, placuit omnibus, ut lingue naturali 
1) Ottenbeuern. 

14 HISTORIA WELFORUM 


satisfacerent, et Romano nomine refutato, Guelfumn 
eum deutonice nominarent. Alii dieunt, quod dum 
unus ex istis apud imperatorem moraretur, uxor 
eius fillum peperisset. Mittens ergo ad virum. suum, 
quod factum fuit nuntiavit, ipsumque ad se revocavit. 
Ille leto nuntio gavisus, imperatori reversionem in- 
sinuat, causam tamen reversionis non indicat. Im- 
perator vero rem percipiens, ridiculose eum taliter 
affatur: Pro guelfo!, qui vobis natus est, repatriare 
festinatis? At ille: Nomen, inquit, quod iam infantulo 
dedistis, postea plenius dare debetis ; nisi enim Deus 
aliter ordinare voluerit, eum sub hoc nomine de lava- 
cro sancto susceplurus estis. Quod ita factum est. 
Aliı utrumque verum esse coniciunt. Dicunt enim, 
primo quidem,, ut modo audistis, inventum esse, set 
deinde multo tempore refutatum et quasi in oblivio- 
nem traditum, denuo sic per imperatorem renova- 
tum; et sic nomen quod in principio fuit abhomina- 
bile omnibus, postremo factum est in hac prosapia 
quası naturale et acceptabile. Sed iam ad proposi- 
tum redeamus. 


3. De primo Welfone. Igitur Guelfo genuit 
filium Etichonem nomine, fillam Iudith. Ouam lu- 
dith Ludewicus imperator cognomento Pius, Karoli 
Magni filius, defuncta uxore sua Irmingardi, ex qua 
tres filios Lotharıium, Pipinum et Ludewicum pro- 
genuit, duxit uxorem. Que genuit Karolum Calvum, 
qui in divisione imperii regnum Francorum optinuit, 
et 45 annis strennuissime rexit?, fratribus suis Lo- 
thario et Ludewico in Italia et Alamannia regnanti- 
bus, tercio, ıd est Pipino, defuncto. 


4. De Ethichone, qui fundavit Ambirgou. Eiti- 
cho, huius luditae frater, patri defuncto pius heres 


1) Animadvertendum ad totam hanc interpretationem, vocem welf 
- proprio sermone significare id quod catulus. 2) Karolum Calvuın 
45 annos rexisse ex Hugone novit noster. 

WEINGARTENSIS. 15 
successit.. Qui? genuit filium Heinricum nomine 1. 
Hic itaque Heinricus cum ad militares annos perve- 
nisset et sue voluntatis compos fieret, ignorante 
patre ad imperatorem se contulit. Cumgue illi sum- 
ma familiarıtate sociaretur et totius imperii vires 
terminos eius circueundo et pertranseundo cogno- 
sceret, tandem consilio principum et maxime ipsius 
imperatoris instinctu hominium ei et subiectionem 
fecıt, et in beneficio quatuor milia mansuum in supe- 
rıoribus partibus Baioarie ab eo suscepit?. Quod 
cum pater eius percepisset, ratus nobilitatem suam 
et libertatem nımis esse declinatam, ultra quam credi 
possit consternatus animo, dolorem suum omnibus 
caris suis exposuit, et assumptis 12 ex illis, infra 
montana, ad villam que dicitur Ambirgou, regalibus 
edificiis et possessionibus ditissimis relictis, secessit 
et ibi non amodo visurus filium suum consenuit. 
Cepit et ibidem collectis monachis cellam construere, 
in qua etiam postmodum cum 12 suis humatus re- 
quiescit®. Heinricus autem volens omnimodis dolo- 
rem patris mitigarı, presentiam eius fugit, nec tamen 
solacium necessitudinis ei subtraxit; omnia enim sua 
illı confinia ex integro ad ministrandum ei subiecit. 
Deinde comperta patris morte, Heinricus considerans 
locum ubi cella incepta fuerat incommodum et dif- 
ficılem claustralibus, ad villam que dicitur Alten- 
munster *, ubi sanctus Alto confessor requiesecit, 
supradictos monachos cum omnibus suis transvexit, 
et abbatıam ibı satıs religiosam et divitem perfecit. 
Postea et in Altorfensi villa abbatiam cum sancti- 


1) Eücho pater Heinrici, fundator monasterii in Ammergau, mortuus 
c. a. 910, alias est ac frater Judithae, forlasse eius nepos. De tota 
genealogia sequente et de erroribus a nostro commissis v. Stälin, 
Wirtemberg. Gesch. I, 251. 556. 2) De hoc Heinrico cf. fabulam 
quam affert Annalista Saxo ad a. 1126, 3) Hanc cellam eo loco 
fuisse constructam, quo hodie celeberrimum coenobium Etihalense seu 
vallis Ethiconis consistit, docuimus Prodr. monum. Guelf. p. 23. HESS. 
4) Altomünster in Bawaria superiore, Wittelsbach ad meridiem, 

16 HISTORIA WELFORUM 


monialibus, in loco ubi nunc parrochialis ecelesia est, 
construxit. 

ö. Idem vero Heinricus uxorem duxit de Ho- 
hunwarthe! in Baioaria, Beatam nomine, ex qua tres 
filios genuit: sanetum Counradum Constanciensem 
episcopum?, Etichonem ? et Roudolfum. Sanctus igi- 
tur Counradus in episcopatum promotus, patrimo- 
nium quod a patre possederat Alidorf, et Wolpotes- 
wende, Berge, Fronehoven* cum suis attinenciis, 
et omnia ultra fluvium nostrum Scuzina° sita,, sicut 
ad nos hodie pertinent, fratri suo Roudolfo per con- 
cambium donavit, et ipse ab eo remotiora recepit, 
id est Ensilingen, Andilvingen® cum omnibus appen- 
ditiis suis, et in Alsatia Colmir?, et infra Retiam 
Curiensem Amidis, Flumines, Lugeniz®. Que omnia 
ecclesie sue Constantiensi, partim fratribus maioris 
ecclesie ad meliorationem prebende, partim fratri- 
bus illis, quos canonice in ecclesia sancti Mauricii 
ordinaverat, contradidit. Eticho frater eius, sine 
legitimi matrimonii copulatione de hac vita decessit, 
et Constantie iuxta supradietam ecclesiam sepultus 
est. Genuit tamen ex quadam de ministerialibus 
suis filiam, quam frater eius Roudolfus libertate do- 
natam pro amore fratris cuidam nobili de Retia Cu- 
riensi cum largis predis copulavit. Ex qua allı_.de 

li willare?.et-eo- 
rum.cognatio descenderunt. 

6. De Roudolfo fratre sanctiChounradi. Roudol- 
fus, frater superiorum, accepit uxorem de Oningen'? 


1) Hohenwart ad fluvium Paar. 2) 935 — 976. 3) Hunc vocat 
Welfonem Vita S. Counradi posterior (SS. T. IV, 437), Etichonem 
qui et Weilfus Anaalista Saxo SS. T. VI, 764. 4) Aulendorf prae- 
fecturae Wirtembergicae Waldsee, Wolpertschwende, Berg, Fronhofen 
praefecturae Ravensburg. STAELIN. 5) Schussen. 6) Langen- 
enslingen ditionis Sigmaringicae, Andelfingen praefecturae Wirtem- 
bergicae Riedlingen. H. $. 7) Colmar. 8) Ems, Flims, Logenez 
terrae Graubünden, olim ad monasterium Pfeflers spectantia. H. 
9) Rapperswyl, Cfr. Hormayr, Sämmtliche Werke I1,37. 10) Oenin- 
gen haud procul a lacu Bodamico, ubi Rhenus eflluit. 

WEINGARTENSIS. 17 


Itam nomine, cuius pater Couno nobilissimus comes, 
mater vero eius filia Ottonis Magni imperatoris fuit?, 
Richlint nomine. Hic itaque Couno quatuor filios 
progenuit, Eggebertum, Leopaldum, Liutoldum , 
Counonem. Quorurn primus, Eggebertus secilicet, 
marchiam illam que est in finibus Saxonie versus 
Danos, Stadin nominatam, obtinuit?, et filios ac filias 
per diversas regiones disseminatas genuit. Habuit 
quoque ıdem Couno quatuor filias, quarum una Rou- 
dolfo isti, alia cuidam de Rinveldin, parenti Zarin- 
giorum?®, tercia regi Rugiorum, quarta® comiti de 
Diezon nupsit. Roudolfus prefatus ex sua Ita duos 
filios, Heinricum et Guelfonem, et filiam Richgar- 
dam nomine progenuit. 

7. Hic est Heinricus, qui sub annis adolescen- 
tie in Venusta valle® iuxta villam Lounon® in vena- 
tione saxo percussus interüüt. Richgardam ” unus de 
maioribus Baioariae comitibus® uxorem accepit. 
Sed quia ex ea heredem non habuit, tres abbatias 
ex suis prediis magnifice, ut adhuc cernitur, fundavit. 
Que sunt Ebirsperc, Coubach, Gisinveld®. Et in- 
super Guelfoni fratri uxoris sue villas Utingen’® et 
Selmbach ?! cum omnibus appenditiis suis donavit. 
Ipsaque Richardis Ebirsperch sepulta est. Deni- 
que Roudolfus postquam nature debitum persolvit, 
in Altorfensi cenobio iuxta patrem et matrem hu- 
matus. 


1) minime. 2) Nugae. Cfr. tamen quae ad explicandam confusio— 
nem dicunt Origines Guelf. II, 214. 3) Cunonem de Rheinfelden, 
atrem Rudolfi ducis Suevise, ab Oeningensibus nomen hereditasse, 
ideoque nepotem fuisse Cunonis Oeningensis suspicatur Hess. De 
cognatione Rheinfeldensium cum Zäringensibus nil constat. 4) Ku- 
nizza nomine, iuxta traditionem Diessensium monachorum mortua 
a. 1020, Mart. 6; v. Notas Diessenses M. G. SS. T. XVII, 329 cum 
adnotatione. 5) Vintschgau. 6) Lana inter Meran et Botzen. 
7) Rihlindis audit in Chronico Ebersbergensi M. G. SS. T. XX. 
8) Adalbero comes de Ebersberg. 9) Kühbach prope Wittelspach, 
Geisenfeld. 10) Utting ad lacum Ammersee. Cfr. Ann. Altah. a. 
1055. 11) Sielenbach prope Aichach. 12) Obiit a. 1045. lun. 2. 

8. De Welfone II. filio Roudolfi. Guelfo supra 
nominatus, Roudolfi huius filius, uxorem duxit de 
gente Salica de castro Glizberch!, Imizam nomine, 
sororem Heinrici ducis Noricorum? et Friderici dueis 
Lotharingiorum et Adilberonis episcopi Metensis?. 
Per quam habemus ? regalem villam Moringen’ et in 
Langobardia Elisinam cortem® nobilissimam, cuius 
sunt undecim milia mansuum, uno vallo compre- 
hensıi. 

9. Qualiter Augustensem urbem cepit. Iste est 
Guelf qui aliquando, auxiliante sibi Ernesto duce, 
imperatori rebellabat, et cum Brounone Augustensi 
episcopo, maximas predas et incendia faciens, nec 
non et castella et munitiones eius diripiens, t tandem- 
que ipsam civitatem capiens, diu dımicabat. Cui 
Frisingensis episcopus”? auxilium ferens, eadem ab 
eo perpessus est. 

10. Hic etiam abbatiam Altorfensem, trans- 
ferendo huc monachos de Altenmunster, et sancti- 
moniales nostras illuc ponendo, permutavit®. In qua 
abbacia et ipse, postmodum defunctus, requiescit. 
Uxor vero eius adhuc diu superstes, in Altenmunster 
sepulta est. Hic cum ad senectutem pervenisset et 
malorum, que ecclesiis Augustensi et Frisingensi 
intulerat, sepius sepiusque revolvens animo recor- 
daretur, ad emendationem cum magna cordis con- 
tricione anhelans, examinationem sıbi per iudıcium 
aquae frigidae elegit, in qua non aliud precium sıbi 
sufficere estimans, villas super villas cum omni iure 


1) Gleiberg prope Giessen. 2) VII. a. 1047 mortui. 3) III. qui 
sedit a, 1047 — 1072. 4) Sensus exigit verba per quam accepit; 
nempe curtis Elisina nunquam erat monasterii Weingartensis, sed 
adhuc Welfonis VI. Recte igitur Chronicon ÜUrspergense: curiam 
Elsinam, quam et ipse ab uzore sua in dotem acceperat. Cr. infra et 
Contin. 'Staingademensem. 5) Möhring haud procul a fluvio Lech, 
ad meridiem Friedberg. 8. 6) Vallis Lisina, pars Veltelini, secun- 
dum Hess, secundum alios praedia maxima iuxta Solisino haud procul 
ab Este, cfr. Stälin 11, 109 not, 1. 7) Egilbertus. 8) Cfr. prae- 
fationem nostram not. 1. 

suo in ipso examine accumulans composuit, et sic 
recompensando illatum dampnum ad perfectam pur- 
gacionem pervenit. Quas villas iuxta modum et 
qualitatem dampni utrique ecclesiae sine dilatione in 
perpetuam possessioneın donavit. Hic genuit filiam, 
Chunizam nomine, quam Azzo, ditissimus marchio 
Italiae, cum curte Elisina dotatam in uxorem duxit, 
et ex ea Guelfum totius terrae nostrae futurum here- 
dem et dominum progenuit, de quo suo in loco dicen- 
dum est. Genuit et filium sui nominis Guelfum, 
virum per omnia probatum; qui ducatum Carinthio- 
rum et marchiam Veronensem adquisivit! et stren- 
nuissime rexit. Dicitur de eo, quod cum in proeinetu 
esset, et imperatorem Heinricum tercium per triduum 
ultra statutum tempus in loco qui dicitur Rungalle, 
ubi totus exercitus convenire solet, quo et se ven- 
turum iuramento constrinxerat, prestolaretur, et 
nec nuntium quidem, qui causam more illius expo- 
neret, haberet, erecto signo convocatis suis reversio- 
nis iter arripuit. Cui tandem imperator occurrens, 
nec muneribus nec promissionibus vel saltim minis 
ab incepta repatriatione removere potuit. 

11. Qualiter imperatori Veronae restitit. Quo- 
dam etiam tempore cum imperator Veronensibus 
civibus exactionem inferens, mille marchas ab eis 
extorsisset, ipse ex inproviso superveniens, tanta 
eum suosque severitate et contumelia afflıxit, ut vix 
imperator pecunia ex integro reddita securitatem 
exeundi obtineret. 

12. Idem etiam Guelfo monasterium in monte 
antiquum ? in honore sancti Martini fundavit, nomen 
Winigartin inposuit. In quod de villa translatis mo- 


1) a. 1047. ) Anno 1053. monasterio Altdorf flammis consumpto, 
ut refert A Aug. Welf palatinm suum monachis cessit castro 
utcumque in cellulas aptato. Hoc scriptori nostro monasterium anti- 
quum est. Sua enim aetate illud ab Heinrico Nigro anno 1124, 
änchoatum iam absolutum erat. H. 

nachis et ossibus patris sui Gwelf et patrui Heinrieci 
et avi Roudolfi, ecclesiam priorem parrochialem 
esse statuit. Hic denique Guelf sub iuvenili etate, 
cum esset in castro Botamo!, morbo correptus est; 
vidensque sıbi inminere mortem, omne patrimonium 
suum cum ministerialibus, quia heredem ex se non 
habuit, ad cenobium Altorfense sancto Martino in 
perpetuam possessionem donavit, et hoc perficien- 
dum duobus de maioribus suis, qui tunc secum ade- 
rant, fidelissime commisit?. Ipse vero diem clau- 
dens extremum ?, illo deportatus est et cum maximo 
planctu suorum ac totius vicinitatis sepultus. Mox 
expleta sepultura, quibus iniunctum fuerat donatio- 
nem perficere, volentes prohibiti sunt. Mater enim 
ipsius, sciens se heredem habere ex filia, missis in 
Italiam legatis, iussit eum adduci. Et veniens peni- 
tus donationem interdixit, et se certum et verum 
esse heredem proclamavit. 

13. De Welfone IIII. qui primus fuit dux Bawa- 
riae. Hic est ille Guelf qui primus ex nostris duca- 
tum Bawariorum adeptus, magnifica multa in eo 
sicut et in aliis regni partibus peregit. Erat enim 
vir armis strennuus, consilio providus, sapientia 
tam forensi quam civili preditus. Unde et omnes 
tempestates bellorum contra se et contra alios in 
invicem in finibus suis exortas, magna vel modera- 
tione vel severitate compescuit. Imperatori? ante- 
quam machinationes in mortem suam patrasset et 
antequam ecclesiam Dei manifeste impugnasset, 
fidelissime adherebat, eique cum contra Saxones 
dimicaret, in tribus funestissimis congressionibus 
strennuissime militabat. At ubi multa inhonesta de 
eo in medium proferebantur, et quod maius est, 
domnum apostolicum Gregorium VII. Gwiperto Ra- 


1) Bodman. 2) Cfr. quae refert Codex Traditionum, Archiv VI, 490. 


3) Diem obitus v. in Neerol. Weingart. ap. Hess. p. 154. Cfr. Ann. 
Altah. a. 1055. 


4) videlicet Heinrico IV. 

vennatensi archiepiscopo intruso, de sede sua expu- 
lit, ipse cum alıis catholicis principibus ab eo decli- 
navit, et amodo eum multimodis inquietavit. Unde 
et cum Sigefrido Augustensi episcopo, qui parti, 
immo inhumanitatı eius favebat, diu et acerrime 
dimicavit. Quem tandem cum multis in civitate sua 


comprehensum in vincula iecit, et in castro Ravens- 1084. 


purch cathenatum multo tempore conservavit. Civi- 
tatem quoque eandem preda et incendio devastavit. 
Accepit autem reginam Anglie tunc viduam!!, fillam 
scilicet Balduwini? nobilissimi comitis Flandrie, Iudi- 
thaın in uxorem. Ex qua duos filios, Guelfonem scı- 
licet et Heinricum, quorum uterque ducatum Baioa- 
riae alter post alterum possederat, progenuit. Hic 
est ille, qui primus ex nostris, eo quod fautoribus 
suis in tot commotionibus bellorum predia sua distri- 
buendo paternos reditus comminuit, manus suas 
episcopis et abbatibus prebuit, et beneficia non mo- 
dica ab eis recepit. Omnes possessiones Liutholdi 
comitis, quas in partibus istis habuit, preter illas 
quas in Zviviltun? sancte Marie contradidit, cum 
duobus castris Achalm et Wulvelingen, ipso donante 
possedit. Patrimonium quoque comitis Ottonis de 
Bouchorn eo vivente et bona voluntate tradente re- 
cepit et obtinuit. Denique cum ad senilem etatem 
venisset et Raitenbouchensem ecclesiam construere 
cepisset et satis copiose dotasset, Altorfense quoque 
monasterium prediis, decimis et mancipiis, nec non 
et ecclesiasticis ornamentis habundantissime ditas- 
set, alias etiam ecclesias ad se pertinentes aliquo 
modo meliorasset, volens Deo excessibus suis diffici- 
liorem satisfactionem exhibere, Hierosolimitanum 
iter arripuit. Quod et in maximis persecutionibus 
et periculis Ungariam et Greciam transiens persolvit. 

Sepulcrum enim Domini et alia sancta loca omnibus 


1) immo viduam Tostigi comitis Northumbriae, fratris Haraldi regis 
Angliae. 2) huius nominis quinti. 3) Zwiefalten. 

suis pene amissis visitavit. deinde ad reversionem 
1101.se parans Ciprum adiit, ubi de hac vita decedens! 
Nov.8. gepultus est. Ossa tamen eius postea inde sublata, 
ad Altorfense monasterium translata et reposita sunt. 
Socii autem peregrinationis et laborum eius vel in- 
terfecti vel vivi Sarracenis, machinante perfidissimo 


Alexio imperatore Greco, traditi sunt. Inter quos Themo 
. Salzburgensis episcopus comprehensus et regi Mempheorum presen- 
tatus, ad idolatriam angariatur. Ille fanum ingressus, animi et cor- 
poris viribus robustissimus idola que adorare debuit, non deos set 
opera manuum ostendens, in frusta conminuit. Ob hoc produclus ex- 


quisitisque suppliciis affectus, martirio coronatus es. Itam comi- 
tissam, matrem Leopaldi marchionis orientalis?, 
que similiter in eodem comitatu fuit, unus de prin- 
cipibus Sarracenorum rapuit, et inpurissimo sibi 
matrimonio copulavit ex eaque Sanguinem illum 
sceleratissimum, ut aiunt, progenuit. 

14. De Welfone V, qui Mahthildam duxit et in 
Choufringin obüt. Igitur post mortem patris Guelfo 
maior natu paternum ducatum recepit. Vir modera- 
tissimus, qui magis liberalitate et facilitate quam 
crudelitate omnia sibi resistentia subiecit. Domum 
suam ordinatissime disposuit. Unde et nobilissimi 
quique utriusque provintiae filios suos eius magiste- 
rıo educandos certatim commendaverunt. In Italia 
tamen cum his qui patrimonium suum iniuste usur- 
paverant, et suos pessimis circumventionibus mole- 
staverant, sepissime durissimos conflictus habuit. 
Rome cum imperatore Heinrico V. fuit, cum papam 
Paschalem captivavit, inmunis tamen ab hoc scelere. 
Nam cum omnimodis eum ab eo declinare non pos- 
set, mediatorem se ad compositionem faciendam 
interposuit; sicque factum est, ut imperator tandem 


1) De die obitus v. Stälin II, 254. 2) Viduam Leopoldi III. mar- 
ehionis. Otionem Frisingensem prorsus latebat quae de aviae ipsius 
altero coniugio bc noster hallueinatur. 3) Emadeddin Zenki prin- 
eipem Aleppensem, qui a. 1144. Dec. 25. Edessam expugnarit, cfr. 
Otton. Fris. Chron. VII, 30. 

eius consilio ad condignam satisfactionem humilia- 
ret, ei papa eum pro bono pacis clementer ac pa- 
terne susciperet et consecraret. Accepit autem 
Mahtildam, nobilissimi ac ditissimi Italici marchionis 
Bonifacii fillam, in uxorem, feminam virilis anımi, 
que ad instar fortissimi principis totam terram ıllam 
suo dominio subiugavit. Quam tamen postea, nescio 
quo interveniente divorcio, repudiavit. Denique 
omnibus suis bene compositis morbo correptus, in 


villa Chufringen! diem clausit extremum, etin Altorf1t18e 


deportatus, iuxta patrem et matrem sepultus est. 


15. De Heinrico duce qui factus est FF Vi 
Heinricus frater eius ducatum et omnia que illius 
erant optinuit et potenter ditioni sue subiugavit. 
Qui uxorem iam dudum fratre vivente de Saxonia 
accepit, filiam Maginonis ducis et Sophiae sororis 
regis Ungarie Colomanni, Wulfildem nomine. Erat 
tamen eadem Sophia antea cuidam de Carinthia 
copulata, ex quo genuit Poponem marchionem, qui 
duas tilias suas unam? Bertholfo comiti de Andehse, 
alıam® Alberto comiti de Bogen copulavit. Porro 
soror huius Sophiae regi Grecorum nupsit. Aliam 
sororem eius quidarm comes? ex claustro quodam 
sanctimonialium abstractam duxit, et ex ea Frideri- 
cum Ratisponensem advocatum genuit. Ipsa autem 
Sophia ex duce Maginone quatuor filias habuit>: 
Wulfildem nostram, Ailicgam matrem Adelberti 
marchionis de Saxonia, terciam quam duxit dux 
Maravie, quartam quam Egehardus comes de Scirin 
a quodam monasterio sanctimonialium in Ratispona 
abstulit, ac sibı matrimonio copulavit, Ottonemque 
palatinum ex ea progenuit. Heinricus igitur dux 
ex Wulfilde preter illos, quos infra annos sinus 


1) Kaufering ad fluvium Lech, ad septentriones Landsberg. S. 
2) Sophiam. 3) Hadwigem. 4) Fridericus I. de Bogen. 5) Ma- 
gaum ducem duas modo filias, Wulfhildem et Eilicam, habuisse satis 
constat. 

celestis patrie suscepit, tres filios habuit, Counradum, 
Heinricum, Guelfonem;; et quatuor filias, luditham, 
Sophiaın , "Mahtildem, "Wulfildem. luditha nupsit 
Friderico Suevorum duci, quae Fridericum impera- 
torem nostrum et uxorem! Mathei ducis Lotharin- 
giae progenuit. Sophiam Bertoldus dux de Zaringen, 
et eo mortuo Leopaldus marchio de Stira in uxorem 
accepit. Mahtildis primo Theopaldo, filio Theopaldi 
marchionis de Voheburch, postea eo mortuo, Gebe- 
hardo de Sulzbach copulata est. Wulfildem Roudol- 
fus Bregantinus comes duxit. Counradus in clericum 
ordinatus, cum sub puerilibus annis domi litterarum 
studiüis MAlORTnerebOr tempore maturo Coloniensi 
archiepiscopo ? altiori studio et disciplina claustrali 
educandus committitur. Ibi in utroque tantum pro- 
fecit, set et aliis virtutibus vicia declinans tantum 
se exornavit, ut ab omni clero et populo amaretur, 
ab omnibus summo honore dignus iudicaretur. Ipse 
vero honores, divitias, laudem humanam fugiens, 
quibusdam se 'monachis sociavit, cum quibus, omni- 
bus suis ignorantibus, Clarevallense monasterium 
adiit ibique se monachum fecit. Deinde procedente 
tempore Hierosolimam peciit, ubi cuidam servo Dei 
in heremo manente adhesit, eigue cum omni humili- 
tate necessaria aministravit. Tandem sentiens se 
quadam infirmitate tactum, de reversione cogitavit; 
et ingressus navem, Barram? civitatem sancti Nico- 

1126. lai pervenit. Ibi beato fine diem ultimum clausit, 

er honorificeque sepultus ibidem requiescit. Circa idem 
tempus pater quoque eius et mater, pater mona- 
chum professus in extremis suis, in castro Ravens- 
purch, mater in Altorf decimo sexto die post mor- 
tem mariti, obierunt, et in monasterio sancti Mar- 
tini sepulti sunt. 


1)-Iuditham seu Beriham nomine. 2) Friderieo I. a. 1099— 1131. 
3) Bari. 

16. De Heinrico, primo Saxonum duce. Igitur 
Heinricus defuncto patre ducatum eius adeptus, 
generalem conventum Ratispone omnibus indixit. 
Quo collecto milite adveniens, quidquid insolentiae 
in civitate sive extra circumquaque ad aures eius 

erlatum est, provida dispensatione diiudicavit, dis- 
erimina bellorum inter principes seu maiores terre 
diu exagitata compescuit, pacem firmissimam omni- 
bus annuntiavit et iuramento confirmari precepit; et 
sic demum accepta a burgensibus pecunia, terrorem 
cunctis incutiens, civitatem egreditur et munitiones 
ac villas predonum et proscriptorum per totam pro- 


vintiam devastat. Interea missis legatıs in Saxoniam 1127. 


ad deducendam sponsam suam, Gerdrudem scilicet, 
fillam Lotharii imperatoris, optimates quosque Ba- 
warie ac Sweviae ad nuptias invitat. Quibus laute 
in plano iuxta Licum fluvium, ultra Augustam in 
loco qui dieitur Conciolegum, in octava pentecostes 
celebratis, eandem ın partes ıstas adduxit, et in 
castro Ravenspurch usque in autumnum stare con- 
stituit. Ipse vero ad imperatorem reversus, ducatum 
Saxoniae, Nourenberch, Gredingen et omnia bene- 
ficia, quae imperator ab episcopis et abbatibus ha- 
buit, suscepit, at rebellionem' in Fridericum ducem, 
sororis sue maritum, pollicetur. 

17. Interea Fridericus Ratisponensis ecclesiae 
advocatus, videns potestatem ducis prevalere, suum 
vero cottidianum questum in civitate minui, quorum- 
dam consilio quibus pax odiosa fuit, unum de mini- 
sterialibus ecclesiae, qui duci cum omni fidelitate in 
ceivitate et extra astabat et ministrabat, dolo, ut 
aiunt, ad se invitatum vita privavit. Quibus com- 
pertis, dux Bawariam festinanter ingreditur, ac ca- 
strum advocatı fortissımum Falchenstein obsidione 
ceingit omnesque suos ad obsidionem compellit. Dum 
hec in Bawaria aguntur, imperator quoque Spiram 
4) i. e. impugnatio. 

civitatem Reni in iniuriam Friderici ducis obsedit, 
missoque nuntio ducem Heinricum ut sibi quantocius. 
in auxilium veniat, invitat. Qui omni cunctatione 
Be, obsidionem et omne negotium sorori sue 

ophie marchionissae tunc viduae, que eo tempore 
cum octingentis loricis advenerat, committens, ad 
imperatorem cum sexcentis et eo amplius festinat 
militibus. Quo cum magno labore perveniens, ca- 
stra ultra Renum posuit, et ut impetus et irruptio- 
nes Friderici precaveret, militeım coadunatum prope 
se locavit. Fridericus tamen, utpote vir armis stren- 
nuus, dum quadam nocte armatomilite minus caute 
in castra irrueret, Heinricus premonitus armis et 
equitatura paratus, ad fugam illum compulit, et ita 
fugientem usque in Gouningen insequitur, amissis- 
que aliquot de suis et omnibus pene equitaturis 
ignominiose evasit. Deinde satisfactione et pactione 
Spirensium cum imperatore, Maguntino! mediante, 
composita, Bawariam usque regressus, castrum iam 
diu obsessum capit suosque ibi ad tutandos fines illos 
et ad conservandurn sibi castrum locavit. 

18. Non multo post Fridericus dux memor pri- 
stinae iniuriae Altorf et Ravenspurch armata manu 
invasit, et villas circumquaque nec non et Mammin- 

en? incendio devastat, et de nostris aliquod capti- 
vos abduxit. Quod Heinricus ferre non valens, se- 
quenti estate copiosum exercitum congregat, fines- 
que Friderici ingressus, a villa Tougindorf?, quae 
est in ripa Danubii, incipiens, et ultra Stouphen per- 
veniens, omnia circumquaque in transitu et in reditu 
incendio et preda devastat. Ad Ulmam vero diver- 
tere noluit; quia eius territoria et suburbia ac villas 
non longe ante dira vastatione destituit. 

19. De conflictu cum Ratisponensibus habito. 
Circa idem tempus Ratisponenses mortuo episcopo 


1) Adalberto I. 2) Memmingen. 3) Daugendorf infra Riedlin- 
gen. 8, 

suo!, Heinricum, unum de nobilissimis, fratrem 
scilicet Ottonis de Wolveratenhusen? machinante 
advocato cum aliis emulis ducis, eligunt et in locum 
illius substituunt. Quod dux in iniuriam sui factum 
compensans. ad depositionem eius omnimodis labo- 
rabat, et apud imperatorem, ut investituram ei ne- 
garet, et apud apostolicum , ut consecrationem eius 
interdiceret calumnians, electionem eius non esse 
canonicam, satagebat. Ille vero inter huiusmodi 
discrimina metropolitanum suum festinanter adiit, 
et consecrationem ab eo suscipiens, nuntium apo- 
stolici prevenit, reversusque se et civitatem et omnes 
suos ad rebellionem preparat. Dux ergo cum huius- 
modi detractionibus illum avellere non posset, ad 
aliud anımum intendit, sine mora Bawariam ingre- 
ditur, civitatis suburbia et omnia ecclesiae territoria 
incendio et vastatione peragravit, castrum quoque 
episcopi Tounustouphen ex inproviso superveniens 
arripuit suisque custodiendum conmisit. Quos bur- 

enses duris congressibus sepius inquietabant, ali- 
quando obsidebant. accessum et recessum eis Inter- 
dum per insidias impediebant. Deficiente vero alı- 
quando annona, dux ipse collecto milite victualia 
eircumquaque collecta illis apportabat, et sic tota illa 
provintia multis malis subiacebat. Interea his malis 
et aliud non minus execrabile in superiori Bawaria 
assurrexit. Quadam enim die dum dux per fines 
comitis Ottonis de Wolveratehusen transitum fecis- 
set, ille in ultionem episcopi, patrui sui, tam subito 
et inopinate eum supervenit, ut nisi unus de suis de 
equo in quo sedit procidisset, et suum pro illius do- 
mino substituisset, inermem vita privasset. Unde et 
ille in equo domini fugere temptans comprehensus 
et multis vulneribus affectus, captivus abducitur. 


1) Cunone I. a. 1132. Mai. 19, 2) Heinrici pater erat O1to a. 1122 
mortuus, fratres duo Ottones; item fratruelis Otto, v. infra. 3) Do- 
naustauf, 

Quapropter dux collecto milite, circa purificationem 

1133.sancte Mariae fines illius invadit, omnia inter mon- 

Fbr. 2. tana devastat, castrum Homeras! obsidet et expugna- 
tum incendit. Ad Wolveratehousen vero propter 

Fbr.8.sanctum quadragesimae tempus quod inminebat, 
divertere noluit; set assumpto Guelfone fratre suo, 
qui eo tempore milites Transalpinos? in partes illas 
militiae gratia adduxit, ad civitatem usque revertitur, 
et suos, qui diu iam in castro Tonustouphen multis 
malis coartati vexabantur, inde abduxit, et castrum 
igne succendit. 

20. Sed quia Guelfonis mentionem habuimus, 
non incongruum videtur, si aliqua de his, quae et 
ipse circa eadem tempora in Transalpinis? partibus 
egit, huic assertioni inseramus. Igitur Guelfo sub 
annis adolescentiae sue, mediante fratre suo Hein- 
rico duce, filiam Gotefridi ditissimi palatini de Kalwe, 
Outam nomine, accepit uxorem. Unde et omnia 
que illius erant tam beneficia quam patrimonia op- 
tinuit. Albertus igitur comes, fratruelis eiusdem 
palatini, videns omnem suam spem, quam in morte 

atrul posuerat, frustrari, de iniusta eum divisione 
hereditatis calumnians, ac medietatem omnium ad 
se hereditario iure spectare proclamans, castrum 
Caluwe dolo subripuit, et milites suos in eo locavit. 
Deinde in brevi post milites Guelfonis in villa Sindel- 
vingen? quadam nocte ex inproviso superveniens, 
aliis ex eis captis, aliis in fugam conversis, omnibus 
pene taım in armis quam in equitaturis penitus desti- 
tutis, villam succendit, ac predam ad castrum suum 
Wartinberch * adduxit. Dux ergo collecto milite sine 
mora idem castrum obsedit, et machinas nichilomi- 
nus adduci et preparari precepit. Albertus vero 
Fridericum et Counradum duces auxilii gratia adıit, 


1) Ambras. 2) i. e. trans montana quae hodie dieuntur die rauhe 
Alb. 3) Cuius villae pars ad Welfonem e dote uxoris pervenit, v, 
Ann. Sindelfing. SS. T. XVil, 300. 301. 4) prope Cannstadt. $. 











WEINGARTENSIS. 29 
eisque de allodio suo villam cum ministerialibus ac 
aliis appenditiis eius, ut Guelfonem de obsidione 
propellerent, contradidit. Illı autem dum ad redi- 
mendum castrum collecta manu militum properarent, 
Guelfo impetum eorum preveniens, castrum armata 
manu, machinis quoque adhibitis, circumquaque in- 
pugnat, ac sic laboriose captum, preda sua recepta 
et militibus ibidem repertis captivis abductis, igne 
castrum Succendit. 

21. Eadem quoque tempestate Counradus dux 
de Zaringen, avunculus uxoris sue, Scouwenburch ! 
castrum Guelfonis obsedit; set adiutorio Lotharii 
imperatoris infecto negocio recessit?. Postea et aliud 
castrum prefati comitis, Lounstein® scilicet, quod 
inexpugnabile cunctis videbatur, artificiosa congres- 
sione Guelfo expugnat, aliquodque de suis amıssis, 
omnibus vero quos ibidem repererat captivatıs, in- 
cendio devastat. Post procedente tempore cum etiam 
Caluwe castrum, quod idem comes ei dolose surri- 
puerat, collecta multitudine obsidere vellet, ille se 
in extremo discrirmine positum, nullumque refugium, 
nullum solatium se ulterius habere compensans, ad 
deditionem venit, ac se ad pedes ducis humilians, 
gratiam quam non meruit, invenit. Dux enim pro 
solita mansuetudine ac clementia illum eodem castro 
ac aliis quibusdam villis inbeneficiavit, omnibusque 
suis restitutis honorifice dimisit; ‘ac sic composita 

ace cunctisque terre illius optimatibus ad se con- 
Hu entibus, provincia tota ditioni sue subiecta quievit. 
Sed iam digressione omissa, ad inceptum redeamüs. 

22. Heinricus igitur dux finita paschalı ebdo- 
mada tam copiosum exercitum in Bawariam reduxit, 
ut et castrum supra nominatum? strieta obsidione 
clauderet, et se ab impetu illorum qui sibi contu- 


1) prope Oberkirch in magno ducatu Badensi. S$. 2) Praecedenlia 
c. a. 1133 contigisse statuit Stälin II, 371. 3) Löwenstein. 
4) Wolfratshausen. 

maciter comminabantur defenderet. Episcopus enim 
Fb.8-per totam quadragesimam cognatos et amicos suos 
95 conveniens, hoc agebat, ut ducem de finibus illis, si 
amplius eos hostiliter invaderet, ignominiose fugaret. 
Morante igitur in obsidione duce, episcopus cum 
marchione orientali Leopaldo seu aliis comitibus ac 
tocius Bawarie fortissimis, excepto palatino, coadu- 
nato milite appropinquat; et castra in plano prope 
Ysaram fluvium ponunt. Econtra dux acies suas 
informat, pedites suos loco suo exordinat; obsidio- 
nem tamen non nisi in extremo discrimine positis 
relaxandam confirmat. Interea Otto palatinus, vir 
sapientia preditus, cui ad utramque partem accessus 
patuit, utriusque exercitus apparatum contemplatur, 
illisque nostrum copiosiorem esse denuntians, terro- 
rem incutit; cogitansque quomodo ad bonum pacis 
perducat, Fridericum advocatum cognatum suum 
promissionibus ac minis circumveniens ad deditio- 
nem hortatur. Ille, utpote omnibus suis destitutus, 
consiliis palatini adquievit, et assumpto eo in castra 
ducis veniens et ad pedes eius se humilians, gratiam 
eius recepit. Quo perpetrato, Ottonem quoque gene- 
rum suum ad deditionem et satisfactionem, exponens 
ei miserias suorum, compellit. Qui similiter eius et 
alıorum suorum consilio consentiens, ad deditionem 
venire non distulit, ac se ipsum cum castro in manus 
ducis sub omni humilitate contradidit. Dux vero, 
prout rigor iusticie exigit, illum patriam et omnes 
terminos Bawarie quoadusque per eum revocaretur, 
abiurare coegit, et sic eum captivum suis commisit, 
et ad Ravensburch secum abduci precepit. Castrum 
quoque, omnibus que auferri poterant, preter edifi- 
cia, abstractis, igne succendit. Adducitur ergo uxor 
illius, que et ipsa in castro obsessa fuerat, quam 
dux benigne suscipiens et bene consolans patri suo 
palatino commisit. Sicque omnis contumacia Bawa- 
riorum divina ordinatione suppressa est. Non multo 

post compositio quoque inter ipsum et episcopum 
fit, et comitatus ille quem ecclesia Ratisponensis 
circa Enum fluvium habet ab episcopo ei in beneficio 
conceditur. 

23. Circa hec temporä imperator in generali curia Ba- Ou.Fris. 


. N FIRE . « Chron. 
bioberch habita Counradum et Fridericum duces interventu Bernhardi yır, 19, 


Clarevallensis abbatis in gratiam recepit, ac ita renovata pace expedi- 
tionem in Italiam secundo indixit. Quam expeditionem Hein- 
ricus dux profecturus, Ottonem sepe dictum comi- 
tem et alios de Bawaria, quibus merito ınfestus erat, 
in gratiam recepit, et stipendia condigna offerens, 
ad expeditionem illexit. Similiter et alıos ex utraque = 
provintia; ita ut per vallem Tridentinam ? mille quin- 5, 
gentos milites in Italıam duceret. Cum imperatore ergo in. c. 
eiteriore Italia Gardam et Garistallium cepit, quae et in bene- 


ficio ab eo suscepit. Ibi Mediolanenses et Gremonenses diu- 
tinum inter se bellum habentes, coram imperaltore causam werre ex- 
ponunt. Üremonenses ergo a principibus Italiae hostes iudicantur, 
proseriplique discedunt. (uos ipse subsecutus, territoria eorum ac 
villas seu castella destruxit, indeque Papiam veniens, cives illos 


‚pactione pecuniae in gratiam suscepit. Ibi et Otto comes de Nor.4. 
Wolveratehusen vita privatus occubuit. _ Bonnonienses 


quoque et Emilienses supplices, duce interveniente, recepit. 
Post usque ad Taurinum progrediens, lotam citeriorem Italiam sine 
ferro subegit. Inde Adpenninum transiens imperator Anchonam, 
Spoletum cum aliis urbibus seu castellis ulterioris ltaliae in dedi- 
tionem accepit. Deinde contra Rogerium aciem dirigens, Campaniam 
et Apuliam peragravit. Porro Heinricus noster per Tusciam exer- 


eitum dusit, uam, id est Tusciam, etiam ab impe- 


ratore ın benefitio optinuit, Romamque veniens, 
summo pontifici Innocentio usque ad imperatorem conductum prebuit. 
Suburbia Albe civitatis sibi resistere nitentis, expugnavit ac destruxit. 
Beneventum cepit ac papae restituit. Imperatori non longe a Barra VII, 20. 
cum summo pontifice obviam venit, ibique castrum quoddam, ubi 
presidia Rogerii fuerant, artificiose valde expugnavit, militesque in eo 
repertos et precipue Sarracenos patibulo suspendit. Post eiecto de 
Campania et Apulia Rogerio, Reginaldo vero viro forti ac nobili ducatu 
Apuliae commisso, de reditu disponunt, 


24. Igitur de Italia per Tridentinam vallem redeuntes, ı, c. 


ämperator morbo correptus, in sılva quae est inter Enum 1137. 


et Licum sub vilissima casa 13, regni sui anno diem obiit, ac inde . 3 


1136. 


4) Per vallem Tridentinam imperatorem exercitum duxisse dicit Otto l. c. 

per Augustam et orientalem Franciam in Saxoniaın portatus, in mona- 
sterio Läther honorifice sepelitur. Dux ergo Heinricus gener eius, in 


quibus finibus obierat, regalia reservavit, ut in generali conventu 
VII, 22.prineipum, qui in proximo pentecosten Moguntiae condictus fuerat, 


resentaret. Quidam autem ex prineipibus, timentes ne forte 

in generali curia Heinricus dux, qui tunc precipui et nominis et 
dignitatis in regno fuit, per potentiam prevaleret, circa mediam qua- 
dragesimam consilio habito in oppido Reni Confluentia conventum 

1138. celebrant, ibique Counradum, Friderici fratrem, de quo supra 
Mrt. 7. diximus, presente Theodewino episcopo cardinali regem creant. At 
Saxones et dux Heinricus aliique, qui electioni non interfuerant, regem 

non legitime set per surreptionem electum calumpniabantur. (uibus 
omnibus in proximo pentecostes generalis curia Babinberch indicitur, 

va, 23. Quo Saxones omnes simul cum viduata imperatrice Richenza venientes, 
ultro se Gounrado regi subdidere. Heinricus dux regalia servans ab- 

erat, ad quae reddenda in festo apostolorum Petri et Pauli dies ei 


Ratispone prefigitur. Quo veniens, regalia quidem multıs illectus 
promissis reddidit, sed ad ea que ulterius inter eos 
tractanda erant dies ei in brevi post Auguste pre- 
scribitur. Quo ex condicto assumptis fidelibus suis 
et milite non modico venit, ac super Licum ex oppo- 
sito civitatis, rege civitatem tenente, castra posuit. 
Internuntii autem ac mediatores ad hanc causam 
prenominati per triduum huc ac illuc sepius trans- 
meantes, nichil profecerunt. Rex enim non aliter 
compositionem fieri voluit, nisi dux quedam de his 
quae a Lothario imperatore susceperat ac possederat 
resignaret. Quod cum dux rennuisset, ac se potius 
dubie sorti supponi mp colloquium infecto pacis 
negotio dissolutum est. Rex ergo metuens aliquid in 
se machinari, dum peracta cena cubitum se ire si- 
mularet, adductis clam equitaturis, cum paucis nulli 
de principibus valedicens exivit, ac 'militem suum 
religuum in magno discrimine relinquens, Herbipolim 
pervenit. Ibi iudicio quorundam prinecipum dux proscribi— 
tur!, ducatusque ei abiudicantur. Dux ergo in subsequenti 
die post egressum regis de Augusta, suis prout 


1) Ottonis Frisingensis verba: ac prorima nativilate Domini Goslariensi 
in palatio industria omisit noster. Cfr. quae de isto loco a monacho 
Weingartensi falsato disseruit Wilmans, Archiv XI, 40--45. Chron. 
Ursperg. haec verba Ottonis rursus recepit. 

Bee propere dispositis, non multis comitatus? in 
axoniam properat. At rex ducatum Saxonie Alberto 1139. 


marchioni, consobrino eiusdem ducis, Noricum vero, 
post in Bawariam veniens, Leopaldo filio Loopeldi marchionis, fratri 
suo ex parte matris, tradidit. 


25. Heinricus ergo dux Saxoniam ingressus, 
cum casum et miserias suas fidelibus et amicis suis 
exponeret, ad rebellandum eos imperatori et Alberto 
excitavit.- Inde in brevi eundem Albertum auxilio 
eorum nec non et suorum qui de Bawaria et Suevia 
eum insecuti sub specie peregrinationis terram in- 


traverant, adeo humiliavit, ut castris eius dirulis, terris circum- Interpol. 
quaque vastalis, ad regem auxilii gratia ire compelleret, Interea Leo- vo 


paldus marchio, suscepto a rege Norico ducatu, omnibus pene baronibus 
ad ducatum perlinentibus amore seu terrore ad se confluentibus, primo 


Ratisponam ditioni sue subdit, post collecto milite 2 superiores 
partes Bawarie?® usque ad Licum pertransiens, amissis ali- 
z..- de suis, festinanter revertitur. Non multo post 


einricus dux dam, in Saxonia omnibus suis rite dispositis, in Bawa- Interpol. 


riam redire disposuisset, morbo correptus diem extremum clausit ac 1139, 
sic in monasterio Luther iuxta* socerum humatur. (Quo mortuo Saxo- Oct. 
nes amore filii sui parvuli, quem eis adhuc vivens conmendaverat, 20, 
regi denuo rebellant. Leopaldus vero ducatum Noricum exhinc se 
potenter habere confidens?°, dum in obsidione castri Valeia 
duorum fratrum, qui® in parte ducis Heinrici steterant, incaute 1140, 
moraretur, Guelfo, ducis eiusdem frater, collecto milite 
superveniens, forlissime dimicando cesis ex utraque parte pluribus, 


multis captis, Leopaldurn ignominiose fugere coegit. 
Ipse enim Guelfo prefatum ducatum iure hereditatis 

ad se spectare proclamans®, dum iusticiam apud 
regem impetrare non posset, ad rebellionem se pa- 
rat. Ob hoc rex circa idem tempus castrum eius 
Winisperch obsedit. Quem Guelfo collecto milite in De«. 
proxima ebdomada nativitatis Domini dum incaute ?1. 
pugna aggredi temptat, amissis aliquod®, multis captis, 


1) qualuor tantum comilalus socis Otto Frising. 2) milite — 
4) abhine ex Ottone VII, 
5) potenter habuit Otto. 6) soli ex Noricis baronibus dr 
omissa sunt. 7) pluribus, ducem cedere coegit Otto. 8) praefa- 
tum ducalum se iure heredilatis contigisse calumpnians Otto VII, 26. 
9) i. q. aliquot —- amissis mullis Otto. 

cum paucis fugit e prelio. Non multo post Leopaldus moritur, eique 
vo, 26.in marchiam frater suus Heinricus successit. Cui rex Saxoniam in- 
1142. gressus, pacemque cum Saxonibus faciens, viduam Heinrici dueis in 
uxorem dedit, eique ducatum Noricum concessit. Quae res maxime 


discordie seminarium fuit. Guelfo enim ut dietum est eun- 
dem ducatum impetens, extimplo armata manu sub oculis 
eiusdem Heinrici partes illas ingreditur , cunctisque circum- 


quaque! vastatis regreditur. Ob hoc Heinricus ille inflammatus, 
coadunato milite fines illorum qui Guelfonis fautores erant ingressus, 
munitiones illorum et villas 'destruxit. Cui dum Guelfo restaurato 
milite occurrere parat?, audito quod rex superventurus est, cessit, 


Porro Heinricus ille simul cum rege casirum Tachouwe, scilicet 


comitis Counradi, qui ex parte Guelfonis erat, obsidione clausit, vasta- 
tisque in eircuitu universis, adiutorio regis ad deditionem coegit ac 


igne succendit. Sic tota illa provintia in maximo bello- 
rum discrimine laborabat. 

26. Igitur Rogerius rex Siciliae audiens huius- 
modi conflictationes inter Guelfum et regem, timens 
ne forte cessante gwerra Counradus rex quandoque 
Italiam intraret, ac eadem que a Lothario, ab eo 
quoque perpessurus esset, Guelfonem adversus eun- 
dem muneribus illectum incitat, singulisque annis 
mille marcas se ob hoc daturum iuramento confir- 
mat. Item quoque rex Ungariae? eundem Counra- 
dum metuens, Guelfonem ad se accersivit, dataque 
pecunia non modica, ac deinceps omni anno dandam 
pollicens, ad rebellandum nichilominus instigat. 
Guelfo itaque strennui militis officium exercens, 
modo in Bawaria, modo in Transalpinis partibus 
Swevie, modo circa Renum tot tempestates bellorum 
movit, ut regem potius ad defensionem sui quam ad 
exterarum nationum invasiones excitaret. 

27. Circa has tempestates gens Francorum cum 
rege suo Loudewico, gens quoque Teuthonicorum 
cum rege suo Counrado aliisque principibus, Fride- 
rico duce Sweviae, postea imperatore, episcopis, 
comitibus seu aliis cuiuscumque conditionis homini- 
bus pro querimonia transmarinae aecclesiae Hiero- 


1) parleque provinciae vaslata Otto. 2) occurreret Otto. 3) Bela ll. 

solimitanum iter aggrediuntur, Quod et Guelfum 
ducem, licet nondum sedata gwerra, ire compulit'. 
Egressi itaque anno dominice incarnationis 1147, 
per Ungariam et Greciam innumerabilem exereitum 
ducunt. „Qui totus pene, exceptis principibus seu 
aliis plus cautis, vel inedia vel aeris intemperantia 
vel ciborum insolentia vel Sarracenorum invasione 
infecto negotio interierunt. In hoc ergo laborioso 
itinere Counradus rex commilitoni suo Guelfoni, sic 
enim eum nominare solebat, sepissime in necessi- 
tate subveniebat, ac de omnibus quae a regio fisco 
Constantinopolitani imperatoris? sibi offerebantur, 
partem illi tradebat. Denique Iherosolimam venien- 
tes, cum alii procinctum sub rege Counrado contra 
Damascum moverent, Guelfo in infirmitate captus 
ac in desperatione positus, ad reversionem se parat. 
Transito igitur mari, convalescens Siciliam attingit. 
Ubi Rogerius eum cum magno domus sue tripudio 
suscipiens ac honorifice dimittens, iterum ad rebel- 
landum regi maximis muneribus illectum incitat. 


28. Igitur reversus, in proxima hieme eirca 1150. 


urificationem sancte Marie collecto milite fines regis 
invadit ac castrum eius Flohperch® forti inpugna- 
tione sollicitans, dum in reversione militem nımis 
diffuse et incaute duceret, a militibus regis circum- 
ventus, ac congressionibus initis cum paucis, aliis 
circumquaque diffusis, plus ex infortunio quam ex 
instantia belli, nostri fugam arripiunt, plurimisque 
captis, nullo occiso, ignominiose revertuntur. Ac 
sic gwerra diu anxie inter ipsum et regem agitata 
finita est. Nam Fridericus fratruelis regis, sororius? 
eiusdem Guelfonis, medium se ad compositionem 
faciendam interposuit, captivosque ducı reddi ac 
regem de cetero securum penes illum esse, provida 


1) De Welfonis peregrinatione cfr. etiam Otton. Fris. Gesta Frideriei 
1, 40. 45. 58, 59, 2) Manuelis. 3) Flochberg prope Neresheim. 
4) immo sororis filius. 

deliberatione confirmavit. Rex ergo accepto con- 
silio Guelfoni aliquos reditus de fisco regni cum villa 
Mardingen? concessit, ac sic confirmata pace, ipse 
1152.in brevi post vita decedens, Friderico fratrueli suo 
sedem regni reliquit. Qui avunculo suo .Guelfoni 
marchiam Tuscie, ducatum Spoleti, principatum 
Sardiniae, domum comitisse Mahtildis in beneficio 
tradidit; reditus tamen illos ad fiscum pertinentes, 
quorum iam mentionem habuimus, nichilominus 
recepit. 
29. Igitur dignitatibus prenominatis susceptis, 
Itallam intrat, ac civitates, castella seu villas per 
totam domum Mahtildis pertransiens, negotia ter- 
rae civiliter pertractat. Ibi legati de omnibus civi- 
tatibus Tusciae nee non et ex omnibus civitatibus 
Spoleti ad eum venientes ac munera condigna offe- 
rentes, subiectionem voluntariam promittunt. Cum 
quibus nuntios suos ad omnes civitates dirigens, 
ac se in brevi illo venturum promittens, suis rite 
al. dispositis revertitur. Post cum? imperatore collecta 
chael. Multitudine terram ingreditur, ac ın obsidione Cre- 
mensi usque ad destructionem eiusdem castri®? in- 
moratur. Deinde totam militiam suam in Tusciam 
movens, maximum conventum apud Sanctum Gene- 
sium® habuit. Ibi baronibus terrae illius septem 
comitatus cum tot vexillis dedit, ceteris nichilomi- 
nus de civitatibus seu castellis ad se confluentibus, 
unicuique quod suum erat tribuit. Simul et ipse sua, 
quae singulae civitates ad se iniuste contraxerant, 
1160. recepit. Denique conventu dissoluto, Pisam in sancto 
er sabbato cum maximo tocius ceivitatis apparatu in- 
"greditur, ac ibidem pascha iocundissime celebrans, 
egressus inde a Lucensibus non minori tripudio su- 
scipitur. Sieque ab omnibus civitatibus ad quas decli- 
naverat honorifice susceptus atque habitus, negotia 


1) Mertingen ad flurium Schmutter prope Donauwörth. H. 2) immo 
post imperatorem. 3) a. 1160. mense Februario, 4) S. Ginesio. 

WEINGARTENSIS. 37 
terrae potenter pertractans, suosque ubique in ca- 
stellis seu villis ad fiscum pertinentibus relinquens, 
versus ducatum Spoleti procinctum movet. Ibi simi- 
liter omnibus bene dispositis, filio suo Guelfoni ter- 
ram ıllam ac totam Itallam ad se spectantem con- 
misit, ac de suis Strennuissimos quosque secum 
relinguens, per vallem Tridentinam revertitur. 
Guelfo igitur iunior terra potitus, constantia animi, 
districtione iudicıi, largıtate et affabilitate inestima- 
bili, omnibus se acceptabilem prebuit. Militibus im- 
peratoris, qui eo tempore civitatibus Italiae preerant, 
quocienscumque fines suos iniusta oppressione in- 
vadere temptaverant, omnimodis se opposuit, et ob 
hoc imperatoris offensam nonnunquam incurrit; po- 
pularem autem favorem eo magis sibi accumulans, 
omnium civitatum in se prov ocavit affectum. 

30. De execrabili pugna apud Tuoingin. Interea 
Hugo palatinus comes de Touingen in comitatu, 
quem a patre istius possederat, quosdam de mini- 
sterialibus eius, iniusto ut aiunt iudicio dampnatos, 
patibulo suspendit, ac castrum eorundem Moringen ! 
destruxit. Pro quo dux Guelfo querimonia eum im- 
petens et pro satisfactione humile ab eo responsum 
recipiens, ut erat mansuetissimus, ab impetitione, 
licet querimoniam non deponeret, cessavit. Deinde 

rocedente tempore pater filium de Italia revocanvit, 
Iipseque illo iturus et negocia terrae per se tracta- 
turus, filio omne patrimonium, et possessiones quas 
ex parte matris habiturus erat, ex integro tradıdit. 
Sicque factum est, ut recedente patre, Guelfo pre- 
fatam querimoniam renovaret, et palatinum illum 
pro satisfactione sepius ac sepius inpeteret. Ille 
autem non tam in suis suorumque viribus quam in 
Friderici ducis, filii Counradi regis, confidens, qui et 


1) Möhringen auf den Fildern, praefeeturae Stuttgart; comitatus ille 
igitur in pago Glemsgau fuit et ex dote uxoris, comitissae de Kalw, 
ad Welfonem pervenisse videtur. Cfr,. Stälin II, 374. 

eum ad hoc impellebat, quasi bone fame Guelfonis 
invidens, et honestis actibus eius detrahens, respon- 
sionem contumacem ac minacem pro satisfactione 
obtulit, per quam et animum iuvenis ad rebellandum 
incitavit, et toti Alamanniae execrabile infortunium 
et infaustam depopulationem machinabatur. Guelfo 
enim sibi illatam iniuriam amieis, cognatis et fideli- 
bus suis exponens, omnium animos in adiutorium 
sibi cum optima voluntate ascivit. Conveniunt ergo 
collecto milite episcopi tres, Augustensis!, Spiren- 
sis®, Wormatiensis®, Bertoldus dux de Zaringen, 
Bertoldus marchio de Voheburch, Herimannus mar- 
chio de Baden, Roudolfus comes de Phullindorf, 
Albertus comes de Habespurch, duo fratres comites 
de Calewe, duo de Berge, Gotefridus cum Roudolfo 
fratredeRoumesberch‘, Hartmannus deKilichperch}, 
Heinricus de Feringen comites, Counradus advocatus 
Constantiensis®, cum ceteris terrae nostrae maiori- 
bus in duobus milibus et ducentis armatorum et eo 
amplius, et castra non longe a Touingen circa vespe- 
ram sabbati 8. Idus Septembris? ponentes, domini- 
cum diem in quiete et otio deducere statuerunt. In 
adversa autem parte Fridericus dux cum omnibus 
quos amore vel terrore excitare poterat, Zolrenses 
omnes cum magno apparatu ac alii quam plures 
erant, et militem suum coadunatum secum in castro 
locaverant; totaque illa nocte alii orationi incum- 
bebant, alii de satisfactione et compositione anxie 
tractabant. Sed Domino, qui omnium novit corda, 
cuius et iuditia abissus multa, aliter ordinante seu 
permittente terminatum est. Quidam enim de nostris 
minus providi ac parum premeditantes eventum rei, 
ceteris ignorantibus et diem otio deducere volentibus, 


1) Conradus. 2) Gotefridus II. 3) Conradus I. 4) Ronsberg in 
Bawaria, iudicii ruralis Obergünzburg. 5) Kirchberg. 6) comes 
de Heiligenberg. 7) Dominica ipsa in diem 6; Septembris incidit, 
sabbatum ergo in Nonas Sept. 

e castris circa horam sextam prorumpunt, et cum 
quibusdam de hostibus, qui simili temeritate a suis 
prodierant, prope castrum sub oculis inimicorum 
congrediuntur. Fit igitur clamor in castris; nostri 
prosiliunt, arma arripiunt. quique alios in quo pote- 
rant prevenire satagunt. Sıicque fit, ut aliis precur- 
rentibus, aliis subsequentibus, plurimi confusim et 
sine acie ad locum congressionis suis in auxilium 
perveniunt. Interim et hostes de castello non minus 
properantes, locum tutiorem sibi eligunt et nostris 
aditum difficillimum super ripam fluminis in modum 
vallis eminentem presignant. Mox et multitudo no- 
strorum acie coadunata, Heinrico comite de Veringen 
signum ferente, advolat, set pre difficultate adıtus 
perpaüci ad locum congressionis transıerant. For- 
tissıme tamen ab his qui congressi sunt per spatium 
duarum horarum pugnatum est, licet nullus utrius- 
que partis excepto uno corruisset; adeo enim armis? 
"omnes muniti erant, ut multo facilius capi quam 
.occidi potuissent. Itaque ıllıs ut dietum est con- 
flietum habentibus, ceteri fugam arripiunt, hostibus- 
que inmeritam victoriam dantes, sibi ac posteris suis 
perpetuum obprobrium accumulant. Hostes igitur 
cognita fuga primo illos qui congressi erant, paucis 
emersis, captivantes, ad castrum-remittunt, deinde 
alios insequentes velut oves de pascuis ad caulas 
propellentes, ut totam summam comprehendam, 
nongentos captivos cum maxima preda abducunt. 
Reliqui presidio silvarum ac montium seu vicinorum 
castellorum effugiunt. Guelfo ipse ad castrum Achal- 
men, tribus tantum comitantibus, pervenit. 

31. Eodem tempore Guelfo pater de Italia re- 
versus, audito quod acciderat, pro redimendis capti- 
vis agebat. Hugo igitur, inito consilio, captivos 
reddidit, et facta compositione, terra eius ab omni 


infentatione per annum quievit. Transacto anno 1165. 


pax inter eos rumpitur, terra comitis circumquaque 

depopulatur, castra eius duo, Chelminzen? scilicet et 
Willare?, destruuntur, in quibus de suis 40 captivan- 
tur. Ille itaque fractus animo, propugnatorem suum 
Fridericum ducem de auxilio interpellans, ad ducem 
Boemiae auxilii gratia ire compulit. Qui collecta 
multitudine Boemos, gentem horribilem ac Deo ho- 
minibusque odibilem, in fines nostros adduxit, to- 
tamque Germaniam a lacu Lemanno usque Boemiam 
execrabilibus spurciciis illorum et turpissimis de- 
-predationibus ac incendiis inter epiphaniam et puri- 
'ficationem sancte Marie conmaculavit, anno vide- 
licet ab incarnatione Domini 1166. Humiliata est 
et ıliıco eiusdem palatini contumatia. In feria enim 
.tercia capitis ieiunii? sub generali curia Ulme habita, 
in presentia ducis Heinricı, domini nostri, sub öculis 
quoque ipsius imperatoris ac Friderici ducis, idem 
Hugo Guelfoni iuniori ad deditionem venit, ac se 
pedibus eius prosternens, custodie mancipari et 
vinctum abducı non respuit, et sic in captivitate us- 
que ad obitum ipsius Guelfonis, per annum scilicet 
et dimidium tenetur. 


| 32. In subsequenti vero hieme circa epipha- 


Ian. 6. jam Guelfo senior Hierosolimitanum iter aggredi- 


tur, et in Italia imperatorem repperiens ac filium 
suum cum omnibus ad se spectantibus graciae eius 


Apr.9.conmendans, pascha sanctum apud sepulcrum Do- 


mini celebravit. Interea imperator Guelfum iunio- 
rem multis illectum promissionibus ad se in Italiam 
revocat. Qui collecto milite sub paschali tempore 
Piren&um per iugum Septimi montis, qua Renus 
et Enus fluvii oriuntur, transcendens, Papiam usque 
pervenit; ubi legatos imperatoris inveniens et sti- 
pendium ab eis promissum recipiens, in Tusciam 
negocia terrae ubique tractans transivit, et sic ad 


1) Kelmünz ad fluvium Iller. S. 2) Pfalzgrafenweiler praefecturae 
Freudenstadt. 5. 3) Caput ieiunii i. e. dies cinerum in feriam 
quartam, non vero lerliam incidit. 

imperatorem circa medium lulium non longe aRoma Iul.15 
pervenit. Eodem quoque tempore pater eius lero- 
solimis veniens, reversus Rome ei occurrit; ac visis 
imperatoris detestabilibus piaculis, ipsum et omnem 
exercitum detestans, ad propria per vallem Triden- 
tinam revertitur. Imperator enım tanta eo tempore 
in destructione ecclesiarum, in strage populorum, 
sive aliis abhominationibus Rome exercuit, ut vin- 
dictam Dei iusto iuditio sequi oporteret. Maxima 
enim pars exereitus interiit. Episcopi Coloniensis?, 
ille qui tocius mali huius nec non et scismatıs diutini 
incentor fuit, Spirensis?, Ratisponensis ?, Bragensis‘, 
Werdonensis?, Leodiensis®, ac ceteri principes, Fri- 
dericus scilicet dux filius Counradi regis, Guelfo dux Sept. 
filius Guelfonis ducis, Berengarius comes de Sulz- !? 
bach, Heinricus comes de Tuingen, cum pluribus 
regni huius maioribus occubuerunt. Quorum omnium 
pene ossa carnibus per excoctionem consumptis, ad 
propria reducta sunt?’. Translata sunt autem et 
ossa Guelfonis nostri et in monasterio Staingadem 
a patre suo fundato® reposita sunt. 





CONTINUATIO STAINGADEMENSIS. 


Igitur Guelfo senior post obitum filii nullatenus 
heredem suscepturum se de coniuge ratus, cum et 
illam minus diligeret, et alienarum magis amplexi- 
bus delectaretur, studuit per omnia solempniter vi- 
vere, venacionibus insistere, convivüis et voluptatibus 
deservire, in festivitatibus et variis donacionibus 
largus apparere. Itaque ne talibus rebus minor 











1) Reinaldus. 2) Gotefridus 11. 3) Eberhardus. 4) Daniel 1. 
5) Hermannus. 6) Alexander II, 7) Cfr. Ann. Ottenbur. Isingrimi 
a. 1167. M. G. SS. T. XV, 315. 8) a. 1147. 

sumptus contingeret, principatum Sardınie, duca- 
tum Spoleti, marchiam Tuscie, et egregiam curtim 
Elisinam, que diecitur domus domne Mahthildis cum 
suis appendiciie imperatori Friderico sororio suo tra- 
didit, auri et argenti quantitate quam postulabat 
accepta. Cuius pecunie non modicam partem di- 
versis monasteriis pro remedio anime sue distribuit. 
Maxime tamen Staingadmensi ecclesie quam funda- 
verat, obtulit. Cuius etiam artifices tam murorum 
quam aliarum edium quoadusque vixit singulis annis 
per se remunerare voluit. Eodem etiam tempore 
‚convocatis optimatibus tam Bawarie quam Suevie 
in plano Licı ultra Augustam, in loco qui dieitur 
Concio legum, solempne penthechosten celebravit, 
innumerabilemque multitudinem undecunque coadu- 
natam® laute pavit. Omne demum patrimonium 
suum Heinrico fratrueli suo, duci Saxonie et Bawa- 
rie, conventione facta tradere spopondit. Sed orto 
inter eos dissensionis scandalo, ipsam transactionem 
ad imperatorem Fridericum et eius filios convertit. 
Imperator ergo Fridericus vir in omnibus sagax et 
providus, in auro et argento toto nisu satisfaciens 
awunculo, traditam sibi hereditatem lege gencium 
possedit, 'et quedam i in signum possessionis sıbi re- 
tinuit, reliquis vero ipsum Gwelfonem inbeneficiavit, 
quedam etiam de suis superaddidit. Exceperat tamen 
idem Gwelfo quedam predia que iam dudum pro 
remedio anime sue daturum se Deo voverat, scilicet 
Vidanshoven?! cum suis appendiciis, quod Sancto 
Petro in Augia? donavit, Berge et Wilare cum suis 
appendiciis que Sancto Martino in Wingarten dele- 
gavit, Widergeltdingen et curiam in Hornem, Sardis, 
singula cum suo iure, que Sancto lohanni baptiste 
n Staingaden pro dote obtulit’®. 


- 


1) Fidazhofen praefecturae Ravensburg. S. 2) Weissenau. 3) Cfr, 
chartas monasterii Mon. Boic. VI, 492 sq. 

Hactenus quid de rebus et hereditate famosis- 
sima homo nobilissimus disposuerit, sat dietum pu- 
tamus. Nunc qualiter de reliquo vixerat, paucis 
ostendemus. Siquidem de preteritis solempnitatibus 
in continuis sumptibus nichil vel parum remisit. 
Arma preclara cum vestibus preciosis curie sue mi- 
litibus et consociis ydoneis temporibus ministrando, 
proscriptos et undecunque refugientes ad se beni- 
gnissime fovendo. In amore muliercularum plura 
dissipando ; nec minus elemosinis studens, pauperum 
et maxime cecorum et leprosorum curam sollicitus 
agebat. Quid multa? equidem quanto plura nite- 
batur expendere, tanto plura divinitas ei dignabatur 
impendere. ÜUt apte dicatur: quia hic homo fuerit, 
cui fortuna non cecis sed claris oculis arriserit. 
Tandem pater misericordiarum, qui flagellat omnem 
fillum quem recipit, et hunc, dum iam metas sene- 
ctutis transisset, temptacione cecitatis corripuit. 
Quod flagellum sie pacıienter et honeste sustinuit, ut 
a paucis vix sciri potuerit. Extunc elemosinis magis 
intendit, a consuetis delectationibus temperavit, 
libidinem frugalitate mutavit, spiritalibus hominibus, 
sed precipue "Staingadmensi 1oco toto desiderio sub- 
venire satagebat. Uxori quoque sue Oute nobilis- 
sime et castissime femine a Transalpinis partibus 
ad se vocate reconciliatus est, et sic demum Mam- 
mingen, ubi frequencius morabatur, infirmitate 
gravi correptus, anno etatis sue 76. plenarie peni- 
tens diem clausit extremum. Inde sublatus a suis 
ministerialibus, quos ipse vivens ad hoc fide data 
constrinxerat, versus Staingadem deportatur. Sed 
in ipso transıtu, talem honorem ut putamus hono- 
rabıli principi Divinitate deferente, H&inricus im- 

erator ex Italia regressus occurrit in Buorron, et 
ılluc exanimi corpore delato exequias eius satis ho- 
nesto celebravit obsequio. Imperatore vero iter 
suum aggrediente, corpus venerabile cum multo 








44 CONTINUATIO STAINGADEMENSIS. 


comitatu abbatum, prepositorum, clericorum, homi- 
num nobilium et militum tam suorum quam com- 
provincialium ad prescriptum locum deducitur: ubi 
ab Augustensi episcopo Oudalschalco, amicorum 
eius intimo, honore condigno iuxta filium sepultus 
quiescit. 














CHRONICORUM HUGONIS ET HONORII 
CONTINUATIONES WEINGARTENSES 
EDIDIT LUDEWICUS WEILAND, PH. D. 


Quas hie proponimus adnotationes historicae in mo- 
nasterio Weingartensi factae, postremo insimul editae 
sunt a Gerardo Hessio! sub nomine Chronographi 
Weingartensis. Sunt tamen inter se diversae, ne- 
que ab uno eodemque auctore scriptae, neque proprium 
et unum opus conficiunt. Immo continuationes tan- 
tum sunt aliorum auctorum, quos cognoscimus, ope- 
rum. Exstabat enim in monasterio sancti Martini 
exvemplar Historiae seu Chronici Hugonis a S. Victore, 
quod catalogum Romanorum imperatorum a Iulio 
Caesare usque ad Lotharium II. continet?. Hanc 
partem Chronici istius monachus quidam Weingartensis 
anno 1191. vel paullo post cum excerptis factis ex 
Imagine Mundi Honorii Augustodunensis, cuius etiam 
exemplar vetus exstabat in monasterio, ex Chronico 
Ottonis Frisingensis, ex Annalibus Weingartensibus, ex 
Historia Sanquinis Domini, et praecipue ex Historia 
Welforum, cuius maxzimam partem recepit, in unum 
opus contexuit, continuationemque Conradi III, Fride- 
rici I. historiam complectentem addidit adnotatis etiam 
Heinrici VI. imperatoris primordis. Hoc opus novum, 
cuius autographon deperditum est, primus e codice 2, 
quem infra descripturi sumus, inde a tempore Pippini 
regis edidit Hessius p. 55 — 67, omissis tamen excer- 
ptis Historiae Welforum. 


1) Monumenta Guelfica. Pars historica. 2) V, descriptionem operis 
in Archiv XI, 306—308,. 

Autographon nactus hoc opus monachus quidam 
alter in epitomen redegit, quae in eodem codice, qui 
Historiam Welforum continet, nobis asservata est‘. 
Ea quidem ratione epitomes auctor versatus est, ut 
ezcerpta Historiae Welforum et Ottonis Frisingensis 
mazximam partem rursus eiiceret?, Gesta Friderici I. 
imperatoris admodum decurtata, aliquoties immutata 
sententiarum forma, de suo transformavit?. Epito- 
mator, si codicem 1. autographon eius duci licet, in 
media narratione peregrinationis Friderici I. in scri- 
bendo lanquescere coepit‘, perfectionemque alteri scri- 
ptori dimisit. Qui continuo addidit quaedam de obitu 
ultimi Welfonis. In sequenti codicis eiusdem folio, 
quod tamen fragmentis folii cuiusdam excisi assutum 
est, continuatio altera subiuncta est usque ad mortem 
Heinrici VI. imperatoris a. 1197. tendens, duabus 
manibus exarata, quarum postrema in folis sequen- 
tibus Miracula Sanguinis Domini post a. 1200. 
scripsit. Opus hoc abbreviatum integrum cum conti- 
nuationibus istis ex apographo codicis 1, olim mona- 
sterü SS.Udalrici et Afrae®, dederunt Canisius tomo I. 
Lectionis Antiquae (ed. Basnage III. 2.) et Leibnizius 
tomo I. Scriptorum Brunswicensium sub nomine Chr o- 
nici eiusdem Weingartensis monachi; Hessius 
tantum continuationes sub calce paginarum 71 — 76 
ex autographo dedit. 


1) Cfr. supra p. 9. 2) Vestigia Historiae, praeter adnotationes 
synchronas stemmatis Welforum, in cod. 1 tantum apparent in narra- 
tione peregrinationis secundae et infeodationis Welfonis VI. cum 
marchia Tusciae (v. Leibniz p. 798), Ottonis Frisingensis tantum im 
commemoralione Sanguinis regis Edessae sub Conrado III. rege 
(v. ibid.). 3) Semel modo occurrit in hac epilome sententia, 
e qua crederes, eam opus genuinum ab opere cod. 2 diversum esse, 
ubi auctor de turribus Mediolani deposilis narrat, quae 
verba in 2 desideranlur. At liquet, hoc esse suo Marte additum ab 
epitomatore, qui excidio Mediolani fortasse adhuc erat coaetaneus, 

eterum 1 omnia excerpti prae se fert indicia. 4) V. infra mulli- 
tudine electorum militum. Transiens autem hiemavilt. 5) V. supra 
p- 9 sub signo 1e, 

Inter annos 1198—1206.! tandem in monasterio 
nostro Chronicon Hugonis cum amplificationibus et 
liber tertius Imaginis Mundi Honorii cum alis operi- 
bus describendo in unum codicem coacta sunt. Exstat 
hie codex praestantissimus?, a nobis signatus 2, quo 
Hessius pro fundamento editionis usus est, hodie in 
bibliotheca Fuldensi sign. B 3, olim Weingart. G 11. 
membr. fol. A principio una eademque manu scriptus 
continet: a) f. 1—56 Chronicon seu Historiam Hu- 
gonis, cui f. 1 inepte superscripsit manus saec. XVII. 
Hugonis Novant Normanni historia. Monasterii 
Weingartensis 1628. Pars quae inscribitur De Roma- 
nis imperatoribus opus genuinum usque ad primordia 
Heinrici VI. continens complectitur folia 3—49’, ulti- 
mae paginae ultimae duae lineae erasae sunt; porro 
idem scriptor fol. 50-—51’ addidit continuationem 
usque ad Heinrici VII. mortem, diversam a continua- 
tione codicis 1. (Öpere precium est — anno ab inc. 
Dom. 1197). quam e codice nostro typis excudi fecit 
Hessius p.67— 70. Scriptor iam Continuatione Stain- 
gademensi Historiae Welforum usus est. Hanc con- 
tinuationem f. 51° — 56’ statim excipit Cronica seu 
 Catalogus pontificum Romanorum Hugonis, a nostro 
librario usque ad Innocentium III, cuius tamen anni 
regiminis desunt, protelatus. — b) f. 57 — 68° conti- 
netur Honorii Augustodunensis Imaginis Mundi liber 
II. cum parva continuatione eiusdem manus usque 
Heinricum VI, quam vir cl. Wilmans dedit M. G. SS. 
Tom. X, p. 133 sub nomine Continuationis II. Dein 
f. 68°— 70 presso pede alius librarius coaevus, seu 
idem posteriore tempore scribens, addidit Philippi et 
Ottonis regum discordiam usque ad Philippi obitum 
(Quo decedente — illesus evasit), cui rursus poste- 
riore tempore gesta post Philippi mortem usque ad 


1) Innocentii II]. papae nomen quidem, non vero annos regiminis 
adnotat Catalogus pontificum. 2) Cfr. Wilmans M. G. SS. T. X, 
127 sub 1 C, qui codicem saec. XII. ex. ponit, et not. 22 ibid. 

curiam Francofurdensem a. 1208. Nov. 11. celebratam 
adieeit (Regis vero relicta — potitus est). Has con- 
tinuationes operis Honori Hessius continuationi Hu- 
gonis p. 71—76 subnexit, nos tamen infra sub proprio 
nomine dabimus. — ec) f. 71—165 eadem, cui mazima 
pars codieis debetur, manu exarata continentur De 
vila Adae et de pueritia Salvatoris, Prophetia Methodiü 
martyris, Epistola Iohannis presbyteri, Fulgentii fabu- 
lae. — Codicem 2. in nostros usus convertit olim cl. 
Wilmans, codicem 1. autem vir ill. Pertz, cui uterque 
ad editionem parandam benivolentissime a viro doctis- 
simo bibliothecario et tabulario Fuldensi Berolinum 


transmissus est. 


E CONTINUATIONE CHRONICI HUGONIS 
| A SANCTO VICTORE. 
Hist. Rex! ergo accepto consilio Gwelfoni — sedem regni cum regali- 
wel-bus reliquit fillumque suum Fridericum adhuc puerum 
cum ducatu Sweviae et omni suo patrimonio fidei 
illius commendavit, et sic in pace migravit. 
Fridericus imperator, filius Friderici ducis et 
Iudintae sororis Welfonis, regnavit anno ab incar- 


natione Domini 1152. Hic avrunculo suo Welfoni marchiam 
Tusciae, ducatum Spoleti, principatum Sardiniae, domum comitissae 


Mahthildis in beneficio tradidit, et Heinrico ducı Saxonum, 
filio Heinrici avunculi sui, ducatum Bawariae, patruo 
suo Heinrico de Osterrich ablatum, restituit; tali 
compositione facta, ut quae prius marchia, exhinc 
ducatus per se consisteret*. 


* Cod.1 de sequentibus usque ad finem nil habet nisi haec: Hic 
secundo expeditione in Italiam facta contra rebelles 


Mediolanenses, turribus tandem civitatis deposilis eos 
subegit, anno regni sui septimo. Eo anno defuncto 
Adriano papa, scisma inter Alexandrum et Octavianum 
coepit. 
Orta demum guerra, idem imperator Heinricum 


1) Conradus IH. scilicet. 

Anno secundo divorcium factum est Constantiae inter Fridericum Ann. 


imperatorem et Adilam filiam Diopald marchionis de Foheburc. 
Sequenti anno Fridericus expeditionem Romanam aggressus est 
cum Beatrice uxore sua, filia ditissimi comitis de 
Sancto Egidio, in qua imperiali — revertens. Post haec impe- 
raior secundo expeditionem — anno videlicet 1159, Eo anno piae 
memoriae Adrianus papa obiit, et Alexandro canonice 
electo, scisma periculosissimum inter ipsum Alexan- 


drum et Octavianum cepit. Circa idem tempus in festo 
sancti Clementis — Constantiae. 
Ea tempestate legati imperatoris! a Constanti- 


nopolitäna urbe reversi quaedam magis admiranda 
quam credenda referebant in scriptis huiusmodi, 
et hoc ex relatione Gabulensis Episcopi de Syrıa. 












lohannes quidam presbyter ultra — smaragdino uti dicatur. Eius- Be 
dem vero lohannis quanta sit dignitas et potentia, vı, 3. 


plenius cognosci poterit ex epistola quam idem Em- 
manueli imperatori Grecorum per apocrisarium suum 
misit?. Sed nunc redeamus ad ordinem. Imperator 


ducem Saxonum et Bawarorum, filium avuneculi sni et 
Welfonis fratruelem, duobus annis bellis attritum, ab- 
lato utroque ducatu nec non beneficiis et praediis, 
exilii proscriptione dampnavit, 

Sub hoc etiam Saladinus rex Babyloniae, omni 
Palaestina occupata, ipsam Christi urbem Hierusalem 
cepit, anno ab incarnatione Domini 1187. Anno dehinc 
terlio circa festum sancti Georii, imperator Hierosolimis 
expeditionem movit cum filio Friderico duce Swevorum 
et episcopis et comitibus et innumerabili multitudine 
electorum militum. Transiens autem hiemavit in Gre- 
cia, el circa pascha cum omni mullitudine (ransvectus 
brachium sancti Georgii, quod est mare Proponticum, 
cum incredibili periculo suorum tandem circa pente- 
costen venit lconium,. Qua subacta et omni recreato 
exercitu, cum summa alacritate ceptum iter aggreditur. 
Sed occulto Dei iudicio inter montes Angae lacrimabili 
obilu vita privatus, anno regni sui 38. Huius vero 
filins etc. — anno ab incarnatione Domini 1191. 


1) De his legatis imperatoris Otto Frising. in Chronico nil habet. 
2) Haec epistola eodem hoc codice inferius per extensum continetur. 

Was. Fridericus tercio expeditionem — Alexandriam. Tercıo post haec 
anno unio ecclesiae — Heinricum ducem Saxonum- et Bawarorum 
fillum avunculi sui duobus annis bellis attritum judicio prin- 
cipum exilii proscriptione dampnavit, et ducatum Saxoniae 
Bernardo, filio Alberti marchionis de Anehalde, No- 
ricum vero Öttoni palatino comiti de Witilinspach 
concessit. Quarto post haec anno Ailii imperatoris Fride- 
rici — de Anglia reversus est, utroque ducatu cum beneficiis 
omnibus nec non patrimonio destitutus, exceptis 

Brunswich et Lüineburc et eorum appendiciis. 

Sub hoc tempore Saladinus Sarracenus, ut aiunt, 
rex Babiloniae cum innumerabili exercitu trans lor- 
danem veniens, omnem Palestinam et maritimam 
occupavit, ipsam Christi urbem Hierusalem cum re- 
liquis civitatibus et castellis cepit, exceptis Tripoli 
et Sör, quae et Tyrus, et Anthiochia et paueis ca- 
stellis. Cuius facti miserabilem casum principes 
transmarinae ecclesiae et ceteri christianae profes- 
sionis homines lacrimabili conquestione ad aures 
Romani summi pontifieis et serenissimi imperatoris 
Friderici curaverunt destinare. Verum continentia 
literarum tam inopinabile malum explicans circa fe- 

Nov. stum beatı Clementis in haec verba cepit publice re- 

% eitari: 

Mai.1.  Aceidit prima die Mai, quod venerabilis frater 
Gyrardus de Bidefort magister _miliciae Templi cum 
fratre Hursone, eiusdem domus senescalco, et fratre 
Robberto Frauiel marschaleo et fratre Laquilino de 
Mali, stxenuo-milite, et venerabili fratre Rogerio de 
Molina, magistro..Hospitalis, et aliis fratribus pro 
pace querenda cum Tripolitano comite', qui maligna- 
batur adversus regem Hierosolimitanum, Tyberiadim 
pergerent. Turchi vero, maximo exercitu barbarroum 
congregato, ipsa die summo diluculo terram Nazareth 
intraverunt, vastantes et depredantes eam ab ipsa civi- 
tate sancta, in qua angelus Gabriel beatissimae Virgini 


1) Raimundo, 

apparuit, usque Achor. Igitur cum tam pertimescendus 
rumor auribus venerabilium nunciorum predictorum, 
fratrum Girardi de Bidefort magistri Templi et magi- 
stri Hospitalis et ceterorum, insonaret, consulentes 
Dominum exercituum et in eo confidentes in cuius 
manu est vicloria, et antiquorum facta commemo- 
rantes, congregaverunt modicam cohortem. christia- 
norum cum ipsa patrimonium Christi cupientes defen- 
dere. Exeuntes ergo de quodam castello Templi quod 
Faba! nuncupatur, direxerunt acies suas contra ini- 
micos crucifixzi, et obviaverunt eis ultra Nazereth in 
loco qui dieitur Casel Robert?. Ilico communientes 
se signo sanctae crucis dicentes: nobis vivere Chri- 
stus est et mori Jucrum, invaserunt eos; et propter 
peccata christianorum dedit eos Dominus in manus 
inimicorum suorum; et ceciderunt in medio campo 
magister Hospitalis et frater Robbertus Frauiel, et 
frater Laquelinus de Mali et plures alii strennui mili- 
tes; pauci vero terga vertentes fugam arripuerunt. 
Inimici quoque Christi, collectis interfectorum spoliis, 
flumen lordanis transiverunt. Quid plura? Ex tunc 
vastabat foris gladius et intus pavor. Interim Sala- 
dinus combustis universis frugibus et arboribus, et 
vineis extirpatis montis terre regalis, reversus est Da- 
mascum, et interim exercitu multiplicato cuius numerus 
numerum excedebat, venit ad pontem Tyberiadis; et 
fixis tentoriis mansit ibi, et post plurimos dies terram 
cum omni exercitu suo intravit, et Tyberiadem obsedit, 
et post diem tertium civitatem vi cepit. Rex autem 
Hierosolimitanus?, qui cum ezercitu suo ad fontem 
Saforiae tentoria et papiliones fixerat vel tetenderat, 
rumorem audiens accepto consilio a Templarüs et 
Hospitalariis et ceteris probis hominibus, existimawvit 
dispositis turmis suis eivitati succurrere. Saladinus 
vero audiens regem venientem, perrexit obviam ei, et 


1) la Föve. 2) Castel Robert legendum censuit Hess; pugna facta 
est ad fluvium Kischon. 3) Wido de Lusignan. 

obviavit exercilus exercitui. Fuitque ibi clangor bu- 
cinae et strepitus equorum,' et conclusit Dominus in 
gladio populum suum. Quid amplius loquamur? proh 
dolor ! venerabilis Bernardus Liddensis episcopus ca- 
pitis obtruncatione martyr effectus est, et domnus 
Rufinus Achornensis episcopus, qui crucem dominicam 
baiolabat, sagitta percussus tandem mortuus est. Ipsa 
vero crux dominica, in qua de latere Christi sanquis 
et aqua manavit, capta est, et rex in captivitaten 
ductus est, magister Templi et Aymericus, frater re- 
gis, et comestabulus et nobilissimus princeps Reynal- 
dus!, qui propria manu Saladini peremptus est, et 
alii christiani, quorum nomina longum est enarrare, 
tam servientes quam milites, tam seculares quam vene- 
rabiles fratres Templi et Hospitalis, alii sagittati, alit 
lanceis perforati, alii gladiis truncati, pro defensione 
christianitatis vitam finiverunt. Volens itaque pre- 
dietus iyrannus virtutem dominicae crucis experiri, in 
presentia principum exercitus sui fecit eam in ignem 
vehementem prosterni, sed cum ilico egrederetur, stupe- 
factus iussit eam in suo thesauro vehementer et reve- 
renter custodiri. Haec igitur vobis notificamus lacri- 
mabiliter deprecantes, quatinus pro redemptione ani- 
marum vestrarum terrae, quam Christus suo sanguine 
consecravit, consilio et auzilio vestro succurrere digne- 
mini, nec eam ab inimicis Christi diutius coinquinari 
patiamini. Facta sunt autem haec anno ab incarna- 
tione Domini 1187. 

Sequenti anno Fridericus imperator Romanorum 
dominica in medio quadragesimae curiam Moguntiae 
cum principibus et prelatis ecclesie habuit. Ubi re- 
eitatis literis de contritione transmarinae aecclesiae, 
ipse dominus imperator et filius eius Fridericus dux 
Swevorum cum episcopis, comitibus et innumerabili 
multitudine signo crucis accepto, expeditionem Hiero- 
solimis disposuit. 

1) de Chatillon. 

Item subsequenti anno circa festum sancti Georgii 1189. 
imperator expeditionem movit cum filio Friderico et Apr 
comitibus et episcopis et innumerabili multitudine 
electorum militum. Transiens autem per Ungariam 1190. 
in Greciam, hyemavit Andrianopoli, et sopito tunc 
demum quod inter ipsum et fratrem suum impe- 
ratorem Constantinopolitanum fuerat dissensionis 
scandalo, accepit ab eo octingentos obsides usque 
Iconium deducendos; et ministrante Greco mille 
quingentas naves et viginti galeas in festo paschae Mari. 
brachium sancti Georgii, quod estmare Proponticum, 
omnem exercitum sanclae crucis traiecıt septem 
diebus, ita quod nec unus homo periclitatus est. Ubi 
magnos legatos soldani multae devotionis baiolos 
accepit, et sic cum innumerabili periculo suorum tam 
ex fame quam ex itmeris asperitate et frequenti paga- 
norum incursione, circumventus et desolatus tam ab 
obsidibus Grecis quam a legatis soldani, tandem cırca 
pentecosten venit Iconium. Qua subacta, et omniMai. 
recreato exercitu, cum summa alacritate ceptuın iter 
aggreditur. Ubi cum summo honore a rege Leone 
christianissimo cum sua gente inter montes Ange! 
suscipitur, set occulto Dei iudicio inter ipsos montes 
in quodam flumine prefocatus, lacrimabili obitu vita 
privatur, anno regni sui 38. Huius vero filius dux 
Fridericus princeps tocius exercitus constitutus An- 
thiochiae veniens. carnem quidem patris honorifice 
tumulavit, set ossa usque Accharon transtulit, ubi 
et ipse cum multis nobilibus migravit. 

Heinricus imperator, filius Friderici imperatoris, 
regnavit anno ab incarnatione Domini 1191. 

































Continuatio codieis. 


Anno 1191. 18. Kal. Ianuarias Welfo nobilis Al- 
torfensis, principum nostrorum illustrissimus, Hein- 










1) Hos montes ex libro Iudith e. 2. v. 12. transtulisse videtur chrono- 
graphus hic noster. H. 

ricı ducis videlicet et Woulfhildis filius, carne so- 
lutus migravit a seculo. In quo nobilitas Altorfen- 
sium non mediocriter completa desiit. Innatam siqui- 
dem nobilitatem virtutum ampliavit moribus, seculari 
etiam dignitate plenissime praeditus, circa statum 
spiritalis vitae summa vigilare studuit diligentia. 
Quid plura? Cottidie pauperum continuavit expen- 
sas, atque donis munificentiae suae monasteriorum 
vel aecclesiarum discrete supplevit indigentiam. Mo- 
nasterio etenim Winigartensi principaliter a paren- 
tibus suis fundato, speciali condescendit benivolentia, 
et fratribus Deo et sancto Martino ibidem servien- 
tibus inter alia beneficia tradidit Berge et Willare 
cum non modica familia et suis appendiciis. Fra- 
tribus etiam in Augea pro remedio animae suae con- 
tulit praedium in Fidanshovin. In montanis etiam 
claustrum Steingadim dietum a primaria fundatione 
constituit, quod suae providit sepulturae, quod et 
consecratione et multa dote ditavit. Quibus ex ordine 
rerum ita dispositis, nobile patrimonium cum prae- 
diis necnon advocatiis et ministerialibus Friderico Ro- 
manorum imperatori, filio videlicet sororis suae et 
filio illius Friderico duci Suevorum sub iure posses- 
sionis contulit. Quibus in expedicione Hierosolimi- 
tana mortuis, idem Welfo propter innatam familiari- 
tatem et consanguinitatis lineam, praedictum patri- 
monium cum omnibus suis pertinentiis Heinrico il- 
lustri Romanorum imperatori sub hereditaria pos- 
sessione contradidit. 

Diffusa late Welfonum nobilitate, 

Nomine postremus obit et virtute supremus. 

Sublato fatis hoc principe nobilitatis, 

Gloria multorum ruit et lux aurea morum! 

Plangant orbati vitam ducis incinerati, 

Mortis in edicto qui vivimus ordine ficto, 

Labimur ut fenum, cum florem perdit amenum. 
1) Fidazhofe, 

De ordinatione Heinrici imperatoris. Anno ab 
incarnatıone Domini 1191. Heinricus imperator, 
filius Fridericı imperatoris, magno electorum militum 
comitatus exercitu circa mediam quadragesimam Ro- 
mam ingressus est, et a domno apostolico Celestino 
in secunda feria dominicae resurrectionis gloriose 
consecratus. A Roma vero digrediens, cum eodem 
exercitu Apuliam infestaturus adıit, et obtentis qui- 
busdam castellis, circa mensem Augustum Neapolim 
obsidione vallavit. Ubi maximum exercitus conse- 
cutus est infortunium; nam ex insolita corruptione 
aeris cecidere quique maiores et nobiles, adeoque 
excrevit pestis ılla miserabilis, ut idem imperator 
amissis viribus languesceret, et relicta obsidione, 
per montana rediens, mortalitatem illam quodam- 
modo declinando vix evaderet. Transiens ergo per 
terminos Alemannie, Welfonem illustrem cognovit 
occubuisse, culus omne patrimonium suo manecipavit 
dominio. 

De capitivitate regis Anglie. Eodem anno Leo- 
paldus dux Austriae Richardum regem Anglorum a 
mari ignotis in partibus vento precipitatum capti- 
vavit!, et quandam habens de eo transmarini ne- 
gocii querimoniam, imperatori tradidit. Set inter se 
facta compositione idem rex a domno imperatore 
satis honeste dimissus est?. Circa terminum autem 
eiusdem annı Heinricus imperator casum primae 
expeditionis animo revolvens, Apuliam consultius 
disponit invadere; edictaque imperiali curia, cunctos 
regni sul convocavit principes, illisque paratis ad 
arma, secunda in Apuliam iuratur expeditio, atque 
larga militibus dantur stipendia. 

De secunda ezpeditione. Anno 1194. Heinricus 


imperator coadunato milite circa ascensionem Do- Mai. 


mini, montana transcendit, et a Mediolanensibus 
cum 'maxiımo gloriae apparatu susceptus, potenti 
1) Dee. 21. 2) Febr. 14. imperatori traditus, Jun. 23, dimissus est. 









1191. 








Apr. 
14. 












1192, 







1193. 




















56 HUGONIS CHRONICI 


manu totam sibi subiugavit Apuliam. Palernam quo- 
que metropolim Siciliae obtinuit, atque Margaritam 
piratam pessimum cum aliis perfidis captivatum re- 
diens ante se premisit. Utroque ergo regno tam 
Romanorum quam Syciliae in pace disposito, impe- 
rator gloriosus Hierosolimitanum coepit iter dispo- 
nere, pollicitisgque non modicis stipendiis -multos 
accendit ad redimendam civitatem Domini. 

Infra idem tempus Chounradus illustris dux Swe- 
vorum mota guerra adversus Bertholdum ducem Za- 
ringensem, omnes regni istius pene commovit pro- 

.vincias. Set eodem Bertholdo in magno terrore po- 
"sito, morte preventus in mense Augusto occubuit. 
“ Pro cuius requie, ministerialibus et hominibus suis 
mediantibus, non parva coenobiis donata sunt allo- 
dia. Inter quae monasterio Winigartensi collatum 
est predium in Berngartruite? cum aecclesia et omni- 
bus appendiciis nec non familia. Heinricus Roma- 
norum imperator in Apulia positus, audito tristi 
rumore, ultra quam credi potest animo consternatus 
est; quippe cuius mesticia ex tanti viri et fratris 
amissione vix alleviari poterat. Demum resumpta 
consolatione Philippo fratri suo penes se posito du- 
catum Sweviae concessit. Qui quamvis puer partes 
istas ingrediens, terram satis strennue rexit, Herena 
filla regis Grecorum ? assumpta in matrimonium, 
quam pridem imperator devicto Palerno, filio Dan- 
credi desponsatam, ıllı copulavit. 

Anno ab incarnatione Domini 1197. Phylippus 
illustris dux Swevorum, convocatis cunctis terrae 
istius principibus, nec non adducta uxore in insigni 
i, equitatura in pentecosten gloriose arma sumpsit in 
- loco qui Conciolegum dieitur. Transacto postmodum 
aliquanto tempore, assumptis iterum terrae maiori- 
bus, nobili militum apparatu dominum et fratrem 


1) Hodie vulgo Bergettreuta trans silvam ad viam regiam, qua Ravens- 
burgo Memingam pergitur, iacet. H. 2) Isaaci Angeli. 

suum imperatorem visitare volens, transmontanas 
partes adiit, ubi infausto quodam exagitatus omine, 
ut in sequenti linea videbitur, difficulter redüt. 
Anno ab incarnatione Domini 1197. Heinricus 
Romanorum imperator regnum tocius Siciliae, Apu- 
liae et Calabriae potenti manu nullo resistente tenuit. 
Set postquaım multas indigenarum, ut aiunt, evasit 
insidias, post depositos terrae illius praefectos et 





tyrannos, post direptas munitiones et castella, morte RR 


interveniente diem clausit extremum. 
Eximium sydus lucens a sydere refert, 
Quod factor fidus stellis hoc munere prefert. 
Etheris infixa solio stat clarius una. 
Cornibus inniza noctis fugat abdita luna. 
Sydera regali sata partu quina ruere, 
Lege pater tali genitrix sol, luna fuere. 


Continuatio codicis 2. 


Opere precium est hic inserere divisionem ab 
imperatore Friderico factam inter filios suos, in- 
stante videlicet expeditione transmarina, quae talis 
erat: Heinrico iam pridem in regem inuncto pro- 
curationem imperii commendavit. Friderico cum du- 
catu Swevorum omne patrimonium tam Altorfensium 
quamRoudolfi comitis de Phullindorf concessit. Coun- 
rado cum Egire PABIAORAN Friderici ducis_ fili 
Counradi regis in Wizimburc! et Rotimbure tradidit. 
Ottoni cum "patrimonio matris suae quaedam bene- 
ficia reliquit. Philippum vero minimum cuidam sco- 
lastıco Coloniensi ın clericum educandum cormmisit. 

Igitur imperator Heinricus, sopita gwerra inter 
se et Heinricum ducem de Saxonia, duos Alios illius 
maiores? obsides accipiens, ex quibus seniorem se- 
cum habens Romam cum exercitu venit, et aposto- 
lica benedictione coronatus regnavit. Eo tempore 
defuncto Willihelmo rege Siculorum, Dancredus 


1) Weissenburg prope Eichstädt. 2) Heinricum seilicet et Luderum. 





1190. 

quidam Siciliam invaserat. Quem imperator dum 
eicere disponit, a Neapolitanis resistentibus, in quo- 
rum obsidione laborabat, est impeditus, multisque 
de exercitu mortalıtate percussis, cum et ipse infir- 
mitate desperabili teneretur, quum eciam de fratris 
obitu, Friderici ducis, ibidem certificaretur, vix re- 
cuperata salute anno sequenti revertitur. Heinricus 
vero dux iunior, quem pro obside illo adduxerat, 
eircumventum se dolens ad Neapolitanos confuger at. 
Quorum consilio et auxilio ad portum Massiliae de- 
scendens evasit, et sic per Galliam in Saxoniam ad 
patrem pervenit. 

In instanti vero defuncto nobilissimo principe Wel- 


- fone ultimo, imperator ex Italia regressus, occurrit in Buoirron, 
et illuc exanimi corpore delato exequias funeris satis honesto celebravit 


obsequio. Sicque tam ducatum Swevorum quam omne 
patrimonium Altorfensium per suos ad tempus dispo- 
nens, tandem fratri suo Counrado ipsum ducatum 
cum supradicto patrimonio concessit. 

Ea tempestate rex Anglorum a transmarinis par- 
tibus rediens versus Aquilegiam contra voluntatem 
devectus, dum per Carinthiam et Orientalem pro- 
vinciam repatriare temptabat, a Liupoldo Orientalium 
duce ob quoddam latens odium per insidias compre- 
hensus, imperatori Ratispone presentatur. Cuius 
iussu in confinia Reni deportatus in castro Trivelsa 
sub diligenti custodia prope per annum tenetur. Tan- 
demque centum milıa marcas argenti persolvens et 
hominium imperatori faciens, liber in sua revertitur. 

Tempore sub eodem imperator habita curia Mo- 


 guntiae in pentecosten Counrado fratri suo et Lude- 


“ wico filio Ottonis ducis Bawariae arma_sumenda 
ministravit, sed et utrique ducatum suum confir- 
mavit. Ubi Heinricum fillum Heinrici ducis Saxoniae 
gratia sua privatum hostem publice pronuntiavit, 
eiusque sponsam fillam Counradi palatini, patrui sui, 


1) immo Wormatiae. 

Ludewico duci Noricorum matrimonio coniungere 
modis omnibus laborabat. Heinricus vero, talı machı- 
natione inperatoris cognita, dubiae se sorti tradens, 
sub specie peregrinationis cum quibusdam suis fide- 
libus ad castrum Stälegge festinanter accessit. Ubi 
inventa sponsa sua, matre puellae mediante, potitus 
est uxore. Quod factum dum ad aures imperatoris 
delatum est, efferatus animo adversus palatinum pa- 
iruum suum, qui eo tempore secum in Spira mora- 
batur, minis et ira vehementer exarsit. Tandem 
palatino cum principibus et armicis agente, Imperator 
eundem Heinricum in gratiarn recepit, factoque sibi 
sacramento, palatium cum suo iure illi concessit, et 
sic gwerra inter eos hactenus agitata decisa est. 
Post haec imperator Heinricus, largissime dona- 


194, 


tivo erogato, circa pentecosten, assumpto PhylippoM: u 


fratre suo minimo et Heinrico palatino cognato suo, 
procinctum movit in Apuliam, tam navalı bello quam 
strennuo milite capturus Siciliam. Dancredo vero 
viam universae carnis am ingresso, cunctisque no- 
bilibus venienti imperatori ad deditionem occurrenti- 
bus, tam Siciliam quam Galabriam et Apuliam sine 
Marte cepit. Denique filiam imperatoris Greciae, 
nomine Hyrene, infra nubiles annos positam, quam 
in palatio Palernensi invenit, Phylippo fratri suo in 
matıimonio coniunxit, in beneficio traditis ei Tuscıa 
cum Spoleto et omni domo domnae Mahthildis. Sic- 
que omnibus pro voluntate illic dispositis, uxorem 
suarn, scilicet fillam Rogerii, cum parvulo filio quem 
ex ea habuit in Sicilia reliquit, et anno sequenti re- 
gressus est. 

Postea vero absque exercitu imperator Italiam 
tercio ingreditur anno ab incarnatione Domini 1196. 
Eo anno Counrado duce Swevorum imperatoris fratre 
mortuo, Phylippus frater ipsorum iunior, ab impera- 
tore suscepto ducatu Swevorum, a Tuscia in suc- 
cessorem fratris dırigitur. Ipse vero imperator in 

Sicilia constitutus, dum de insidiatoribus regni sui 
sollicitus causaretur, quendam Riscardum nobi- 
lem comitem comprehensum execrabili suspendio 
dampnavit. Ea quoque tempestate Margaritam quon- 
dam famosum piratam, quem iam dudum in confinia 
Reni cum filio eiusdem Riscardi et quodam parvulo 
fillo Dancredi Siculorum tyranni nec non et aliis 
episcopis, abbatibus et mulieribus per captivitatem 
transtulerat, missa legatione quosdam exoculari, 
quosdam incarcerari ab invicem separatos precepit. 
Eapropter dum plures Apulorum adversus eum ma- 
lignarentur, callide comprehensos quotquot habebat 
suspectos, exquisitis et crudelissimis mortibus extir- 
pavit. Ipse vero potentialiter regnans tam Siciliam 
quam Calabriam et Apuliam dum omnimodis edo- 
mitas sibique substratas prout iuvenis glorialur, 
subito dolore correptus, anno imperii sui septimo 
circa festum sancti Michahelis inmatura morte de- 
cedit, anno ab incarnatione Domini 1197. 

Quo decedente quemadmodum in kathalogo Ro- 
manorum regum?! presignatum est, Phylippus frater 
eius minimus, qui Counrado duci Suevorum, fratri 
videlicet utriusque, in ducatum successerat, evocatus 
ab imperatore cum trecentis loricis Tusciam intra- 
verat, ubi dum pro recreatione suorum in castro 
quod dicitur Mons Flasci? moraretur, vix de morte 
fratris imperatoris scilicet ad certum edoctus, redire 
maturavit, et non sine gravi periculo suorum evadens 
Augustam devenit. Exin profectus in confinia Reni 
a cunctis optimatibus regnique fidelibus cum alacri- 


1) id est in Chronico Hugonis a $. Victore, in quo in codice nostro 
nomen Philippi adhuc occurrit posteriore manu scriptum in calce 
Catalogi pontificum. 2) Montefiascone. 

tate multa suscipitur, et proxima nativitate dominica 1197. 
in Hagenou peracta, quotquot regales thesauros illie 35 
invenit, large donando distribuit. His ita gestis citra 1198, 
ultraque Renum usque Mosam regni negotiis pro 
voluntate dispositis, proxima dominica mediae qua- 
dragesimae collectis principibus sibi faventibus, ın 
Northusen regni apicem affectavit. Astipulantibus 
itaque principibus, quorum precipui archiepiscopus 
N Parthenopolensis, dux Noricorum, dux Saxonum, 
Turingiae, marchio de Misne cum aliis quam 
pluribus, singulis largis muneribus, beneficiis et pro- 
missionibus ıllectis, in Arnsperch? rex creatur. De 
cetero Coloniensis archiepiscopus malignabatur ad- 
versus eum, electionemque talem calumpnians cui 
nec Moguntinus archiepiscopus seu palatinus_.re- 
aulae interfuerint — siquidem in transmarinis 
partibus morabantur —, conspirantibus secum epi- 
scopo de Argentina cum universis episcopis et prin- 
eipibus trans Mosam Ottonem, filium Heinrici ducis 
Saxoniae, Colonie vocatum regem creant. Que res 
seminarium cruentissimae discordiae fuit. Otto sı- 
quidem consilio et auxilio cunctorum suae partis ad 
urbem Aquisgranı descendit, et eiectis inde milıtibus 
quibus eandem urbem rex Philippus preoccupaverat, 
in throno regalı solemniter a quodam cardinale et 
episcopo Coloniensi coronatus est. Exhinc procinctus Iul.12. 
moventur, exercitus congregantur, vastationes et 
incendia provinciarum tam ecclesiarum quam civi- 
tatum secuntur, sed magis ex parte Philippi, Ottone 
solummodo ad defendendum se laborante. Porro 
Philippus dum nullo conatu Aquasgrani posset adi- 
pisci, anno regni sui tercio indieta curia Moguntiae 
principes totius partis superioris regni coadunavit, et 
presentibus archiepiscopis, episcopis, abbatibus, du- 
cibus, marchionibus et comitibus et innumerabili po- 
pulo, nec non rege Boemiae cum multis Saxonibus 


1) immo Arnstadt, die 26. mensis Marti, 


| 
Fl) 





1203, 


1204, 


1206. 
lan. 6. 

a patriarcha Aquileiae, presente Counrado episcopo 
Moguntino solemniter consecratus, regalibus cum 
corona potentialiter potitus est. Post inde inaudita 
et futuris seculis incredibilia rursus annis duobus 
patrantur piacula. Tandem presidem Turiagiae, qui 
prevaricans a se recesserat, rex Philippus ad dedi- 
tionem coegit. Cui et Heinricus palatinus, frater 
seilicet Ottonis regis, tum necessitate coactus tum 
muneribus delibutus, se dedidit, et hominio prebito, 
quedam beneficia cum palatio recepit. 

Ea tempestate Adoldus Coloniensis episcopus 
et ipse muneribus corruptus, Ottone relicto, dedi- 
tionem fecit, et hominio regı Philippo cum sacra- 
mento facto, a suis civibus statim est eiectus, illis 
in animositate sua cum rege perseverantibus. Rex 
itaque Philippus exercitu pergrandi collecto, consilio 
et auxilio Coloniensis episcopi nec non Heinrici pala- 
tini, dueis quoque de Brabanden Aquisgrani descen- 
dit, et in throno regali ab archiepiscopis, scilicet 
Coloniensi et Treverensi, una cum regina sua glo- 
riosissime coronatus est. Item procedente tempore 
Philippus rex cum procinctu Coloniam iam secundo 
invadit, et omine fausto magis adiutus quam vi, 
aciem procedentem ad pugnam, cui Bruno episcopus 


intererat, qui ex mandato domni apostolici loco 


Sept. 


1207. 


Adoldi episcopus tunc ordinatus fuerat, cuiusdam 
ducis perfidi nomine Walram? consilio premonitus, 
exterruit, fugavit et in quandam munitionem ire 
coegit. Ubi dum alii vulnerantur, alii occiduntur, 
reliqui cum episcopo suo capiuntur; sed dimissis 
omnibus episcopus Bruno solus abducitur et in Re- 
tiam Curiensem transporlatus in castro Amedes? 
non sine vinculis servandus committitur. 

Hactenus tali gwerra inter Philippum et Ottonem 
protracta, tandem missi sunt duo cardinales ab 
apostolico ad pacem et compositionem inter reges 
1) de Limburg. 2) Altenems seu Hohenems, 

faciendam. Sed et ipsi post multos tractatus infecto 
negotio Romam regressi sunt. Cum ecce ex divine 
potentie iussione seu permissione Philippus, ad va- 
standum Ottonem exercitu premisso, dum minus 
caute in Babenberch in cubiculo meridiana quiete 
pausaret, palatınus de Wittelinisbach, omnium per- 
fidorum perfidissimus, inopinate subiit et velut 
iocando gladium gutturi gloriosi regis inmergens, 
solo ictu inermem vita privavit, anno videlicet un- 
decimo ex quo regnare cepit, 10. Kal. Iulıi, fretusque 1208. 
suis quos pre foribus ibidem isdem palatinus loca- 
verat, illesus evasit. Regis vero relicta Hyrene re- 
gina post decem ebdomadas plus minusve ex diffi- 
cultate pariendi laborans, obitu miserabili decessit. 
Facta sunt autem hec anno magni cycli 152, solarıs 
eich 13, decennovalis 12, lunaris 8, indictione un- 
decima, epacta una, concurrentibus duobus. Ea 
tempestate filii Belial, diabolico furore se propel- 
lente, res ecclesiasticas tam monasteriorum quam 
aecclesiarum tam intrinsecus quam extrinsecus diri- 
pientes, sed precipue per Sueviam et Alemannıam 
in locis que sub regis Philippi ditione et tuitione 
principaliter constiterant pene mortiferum fumum et 
nebulam desperationis et timoris invexerant. 

Anno Domini 1208. Otto rex, filius Heinrici ducıs 
Saxonie, universis pene principibus et optimatibus 
Romanı regnı coadunatis in Franchonwurth in festo Nov. 
sancti Martini. omnium voluntate nec non favore !- 
regno potitus est. 





